text:
Akong iampo nga bisan asa kita ug bisan unsay atong katungdanan sa priesthood sa Dios, magkahiusa kita sa pagdala sa ebanghelyo sa tibuok kalibutan.
Giklaro sa Ginoo sa sinugdanan pa lang niining katapusang dispensasyon nga kita ang magsangyaw sa ebanghelyo sa tibuok kalibutan. Ang Iyang gisulti ngadto sa pipila nga naghupot sa priesthood niadtong 1831 Iyang gisulti sa daghan karon. Bisan pilay atong edad, kapasidad, calling sa Simbahan, o dapit, kita usa ra nga gitawag sa buhat sa pagtabang Kaniya alang sa Iyang pag-ani og mga kalag hangtud sa Iyang pagbalik. Miingon Siya sa nanag-unang sulugoon sa ubasan:
“Ug usab, Ako moingon nganha kaninyo, Ako naghatag kaninyo og usa ka sugo, nga ang matag tawo, anciano, pari, magtutudlo, ug miyembro, molakaw uban sa iyang gahum, uban sa paghago sa ilang mga kamot; sa pag-andam ug pagtuman sa mga butang diin Ako misugo.
“Ug himoa nga ang inyong pagsangyaw mao ang tingog sa pasidaan, matag tawo ngadto sa iyang silingan, sa kalumo ug sa kaaghup.
“Ug pahawa kamo gikan diha sa mga dautan. Luwasa ang inyong mga kaugalingon. Paglimpyo kamo nga nagdala sa mga butang sa Ginoo.”1
Karon, kamong mga sakop sa Aaronic Priesthood inyong makita nga ang sugo sa Ginoo naglakip kaninyo. Kay nasayud man kamo nga ang Ginoo kanunayng mag-andam og paagi nga masunod ang Iyang mga sugo, malauman ninyo nga kana Iyang pagabuhaton diha kaninyo.
Sultihan ko kamo nga Siya mibuhat niana ngadto sa usa ka batang lalaki nga usa ka priest sa Aaronic Priesthood. Siya nag-edad og 16 anyos. Nagpuyo siya sa nasud diin ang unang mga misyonaryo unang miabut mga usa ka tuig ang milabay. Gi-assign sila sa duha ka siyudad, apan dili sa dapit nga gipuy-an sa maong batan-on.
Sa gamay pa siya, gidala siya sa iyang mga ginikanan sa Utah alang sa kasiguroan. Ang pamilya gitudloan ug gibunyagan sa mga misyonaryo. Wala siya mabunyagi sa Simbahan kay wala pa siya mag-otso anyos.
Namatay sa aksidente ang Iyang mga ginikanan. Mao nga gipapauli siya sa iyang apohan, tabok sa dagat, balik sa siyudad nga iyang natawhan.
Tuig ang milabay niadtong Marso naglakaw siya sa karsada dihang gibati niya nga makig-istorya sa usa ka babaye nga dili niya kaila. Nakigsulti siya sa Iningles nga iyang nahinumduman. Ang babaye usa ka nurse nga gipadala sa presidente sa misyon didto sa iyang siyudad sa pagpangita og kapuy-an ug tambalanan alang sa mga misyonaryo nga i-assign didto. Nagkahigalaay sila sa ilang pag-istoryahanay. Dihang mibalik na ang babaye sa mission headquarters, gisultihan niya ang mga misyonaryo bahin sa batan-on.
Ang unang duha ka misyonaryo miabut Septyembre 2012. Ang ilo nga bata maoy una nilang bunyag sa Simbahan ni Jesukristo sa mga Santos sa Ulahing mga Adlaw. Sa Marso ning tuiga mag-upat na siya ka bulan nga miyembro. Giordinahan siya nga priest sa Aaronic Priesthood ug mahimo nang mobunyag sa ikaduhang kinabig sa Simbahan. Siya ang unang priesthood nga pioneer sa pagpundok sa ubang mga anak sa Langitnong Amahan sa pag-establisar sa Simbahan sa siyudad nga adunay mga 130,000 ka tawo.
Niadtong Dominggo sa Pagkabanhaw Marso 31, 2013, ang mga miyembro sa Simbahan sa maong siyudad miabut na og unom. Siya lang ang lokal nga miyembro nga misimba niadtong Dominggoha. Nagsakit ang iyang tuhod, apan determinado siyang mosimba. Nag-ampo siya nga unta makalakaw siya padulong sa simbahan. Ug misimba gayud siya. Kauban niya sa sakrament ang upat ka batan-ong elder ug magtiayong misyonaryo—mao ra kadto ang tanan.
Ang sugilanon ingon og dili kaayo talagsaon hangtud inyong makita ang sumbanan sa kamot sa Dios sa pagtukod sa Iyang gingharian. Nakita ko na kini sa daghang higayon.
Nakita ko kini didto sa New Mexico sa batan-on pa ko. Sa mga henerasyon gisultihan kita sa mga propeta nga kinahanglang tabangan nato ang mga misyonaryo sa pagpangita ug pagtudlo sa mga matinuoron ug dayon higugmaon kadtong moapil sa gingharian.
Akong nakita unsa ang mahimo sa matinud-anong mga lider sa priesthood ug sa mga miyembro. Niadtong 1955 nahimo kong opisyal sa United States Air Force. Ang akong bishop mihatag nako og panalangin sa wala pa ko molarga sa una nakong estasyon, sa Albuquerque, New Mexico.
Sa iyang pagpanalangin miingon siya nga ang akong panahon sa air force usa ka misyonaryo nga pagserbisyo. Misimba ko sa una nakong Dominggo sa Albuquerque First Branch. Usa ka lalaki miduol nako ug nagpaila nga siya ang district president, ug iya kong giingnan nga tawagon ko niya nga magserbisyo isip district missionary.
Giingnan nako siya nga mag-training ko didto og duha ra ka semana ug dayon i-assign ko bisan asa sa kalibutan. Miingon siya, “wala ko kahibalo niana, apan kami nagtawag kanimo sa pagserbisyo.” Sa tunga-tunga sa akong pagbansay sa militar, ingon og usa ka sulagma, napili ko tali sa gatusan ka mga opisyal nga gibansay nga mopuli sa dapit sa usa ka opisyal nga kalit lang namatay.
Mao nga, sa duha ka tuig nga didto ko, nagtrabaho ko sa opisina. Kadaghanang gabii ug sa katapusan sa semana, nagtudlo ko sa ebanghelyo ni Jesukristo sa mga tawo nga dad-on sa mga miyembro ngari kanamo.
Ako ug ang akong kompanyon nakagahin og kapin sa 40 ka oras sa among misyonaryo nga pagserbisyo nga walay pagpanuktok sa pultahan aron mangita og katudloan. Gihatagan mi og daghan sa mga miyembro nga sagad duha ka pamilya ang matudloan sa usa ka gabii. Akong nakita mismo ang gahum ug panalangin sa gibalik-balik nga tawag sa mga propeta nga ang matag miyembro misyonaryo.
Sa katapusang Dominggo sa wala pa ko mobiya sa Albuquerque, ang unang stake giorganisar niana nga siyudad. Karon duna nay usa ka sagradong templo didto, balay sa Ginoo, sa siyudad diin nagtigom kami sa usa ka chapel uban sa mga Santos nga midala og mga higala nga among tudloan ug mobati sa pagsaksi sa Espiritu. Mibati kadtong mga higala nga giabi-abi sa tinuod nga Simbahan sa Ginoo.
Nakita na usab nako kini sa pag-eskwela sa New England. Gitawag ako isip magtatambag sa talagsaong district president nga kaniadto usa ka tawo nga walay interes sa Simbahan nga karon nakabaton og talagsaong espirituhanong gahum. Gipangga gayud siya sa iyang home teacher nga wala manumbaling sa iyang sigarilyo ug nakita ang nakita sa Dios diha Kaniya. Ako ug ang presidente sa district mibiyahe sa kabungturan ug subay sa kabaybayunan sa pagbisita sa gagmayng branch libut sa Massachusetts ug Rhode Island sa pagtukod ug pagpanalangin sa gingharian sa Dios.
Sa mga katuigan nga pagserbisyo uban nianang talagsaong lider, nakita namo ang mga miyembro nga miagni og mga higala sa Simbahan pinaagi sa ilang ehemplo ug pagdapit nga maminaw sa mga misyonaryo. Alang nako ang kalamboan niadto nga mga branch ingon og hinay ug walay kasiguroan. Apan sa Dominggo nga mobiya na ko, lima ka tuig ang milabay, duha ka Apostoles miorganisar sa among district sa pagka-stake sa Longfellow Park chapel sa Cambridge.
Human sa pipila ka tuig mibalik ko sa pagpahigayon og usa ka stake conference didto. Gidala ko sa stake president sa pagtan-aw sa usa ka batoon nga bungtod sa Belmont. Miingon siya nga perpekto kini nga dapit alang sa templo sa Dios. Karon naa na ang templo didto. Dihang gitutukan ko kini, nahinumdom ko sa mapaubsanong mga miyembro nga akong katapad sa gagmayng branch, mga silingan nga ilang gidapit, ug mga misyonaryo nga nagtudlo kanila.
Dunay bag-ong deacon niini nga miting karon. Siya akong kauban sa mao nga Dominggo sa Pagkabanhaw nga ang gihisgutan nakong priest kaganina, milakaw padulong sa miting nga siya ra ang mitambong. Ang deacon mapahiyumon dihang miingon ang iyang papa nga siya iyang ikauban sa miting sa priesthood karon. Kini nga amahan usa ka talagsaong misyonaryo sa sama nga misyon diin ang iyang apohan ang presidente. Nakakita ko sa 1937 nga Missionary Handbook sa iyang apohan sa tuhod. Ang iyang panulundon sa pagdala og mga tawo sa Simbahan nagpadayon.
Nakigsulti ko sa bishop niana nga deacon kon unsang kasinatian ang iyang gipaabut sa pagtuman sa mga buluhaton sa priesthood sa pagpundok og mga kalag alang sa Ginoo. Malipayon ang bishop dihang gihulagway niya giunsa sa ward mission leader pagmonitor ang kalamboan sa mga investigator. Nakuha niya kana nga impormasyon gikan sa regular nga kontak sa mga misyonaryo.
Ang bishop ug ang ward council maghisgot sa kalamboan sa matag investigator. Modesider sila unsay mahimo nila sa matag tawo ug sa ilang pamilya aron ilang mahigala sa dili pa mabunyagan, mapaapil nila sa mga kalihokan, ug maatiman ang mga nabunyagan. Miingon siya nga ang mga misyonaryo usahay daghan og tudloanan nga kinahanglan nilang himoong kompanyon ang mga Aaronic Priesthood.
Ang ward mission plan naglakip sa mga tumong sa korum sa pagdapit niadtong ilang nailhan aron mahimamat sa mga misyonaryo. Bisan ang kapangulohan sa mga korum sa deacon gidapit sa paghimo og mga tumong ug magplano aron ang mga miyembro sa korum makatabang sa pagdala sa ilang mga kaila ngadto sa gingharian sa Dios.
Karon, ang deacon sa lig-on nga ward ug ang bag-ong priest—ang kinabig—sa gamay nga grupo ingon og gamay ra ang kalainan sa usag usa kanila o kaninyo. Ug tingali dili ninyo makita ang daghang pagkasusama sa inyong kasinatian sa pagtukod sa Simbahan kay sa akong nakita nga mga milagro sa New Mexico ug sa New England.
Apan dunay usa ka paagi diin kita usa ra sa atong buluhaton sa priesthood. Atong balaanon ang atong kaugalingon ug tumanon ang indibidwal nga mga katungdanan sa sugo nga isangyaw ang ebanghelyo sa tanang anak sa atong Langitnong Amahan.
Susama ra ang atong mga kasinatian sa paagi sa pagtukod sa Ginoo sa Iyang gingharian dinhi sa yuta. Sa Iyang Simbahan, uban sa tanang talagsaong himan ug organisasyon nga gihatag kanato, anaa gihapon ang sukaranang kamatuoran nga gitudlo sa mga propeta kon unsaon nato sa pagtuman ang atong buluhaton sa priesthood kabahin sa misyonaryo nga buhat.
Niadtong 1959 nga kinatibuk-ang komperensya sa Abril, si Presidente David O. McKay mitudlo niini nga baruganan, sama sa gibuhat sa ubang propeta sa iyang panahon, lakip si Presidente Thomas S. Monson. Gisaysay ni Presidente McKay sa iyang panapos nga pakigpulong nga niadtong 1923 sa British Mission, dunay kinatibuk-ang instruksyon alang sa mga miyembro sa Simbahan. Giingnan sila sa dili paggasto og kwarta alang sa pagwagtang sa ngil-ad nga pagtan-aw sa mga tawo batok sa Simbahan. Si Presidente McKay miingon nga ang desisyon mao: “Ihatag ang responsibilidad sa matag miyembro sa Simbahan nga sa moabut nga tuig 1923 ang tanang miyembro mahimong misyonaryo. Matag miyembro usa ka misyonaryo! Ang inyong mama tingali madala ninyo sa Simbahan, o inyong papa, tingali ang kauban ninyo sa trabaho. Sila makadungog sa maayong mensahe sa kamatuoran pinaagi kaninyo.”
Ug si Presidente McKay mipadayon: “Ug mao kana ang mensahe karon. Ang matag miyembro—usa ka milyon ug tunga—usa ka misyonaryo!”2
Dihang gipahibalo kini niadtong 2002 nga ang misyonaryo nga buhat mamahimong responsibilidad sa mga bishop, natingala ko. Usa ako kaniadto. Para nako daghan na sila og buluhaton nga sila maglisud na sa pagpangalagad sa mga miyembro ug pagdumala sa mga organisasyon sa ward.
May nailhan kong bishop nga nakakita nga dili kini dugang nga katungdanan apan oportunidad aron magkahiusa ang ward sa talagsaong kawsa diin ang tanang miyembro mahimong misyonaryo. Mitawag siya og ward mission leader. Nakigkita sa mga misyonaryo mismo matag Sabado sa pagkat-on bahin sa ilang buluhaton ug pagdasig kanila, ug sa pagkat-on sa kalamboan sa ilang mga investigator. Ang ward council nakakita og paagi nga ang mga organisayon ug mga korum makagamit sa mga kasinatian sa pagserbisyo isip preparasyon sa pagkamisyonaryo. Ug isip maghuhukom sa Israel, mitabang siya nga mobati ang kabatan-onan sa mga panalangin sa Pag-ula ug padayon silang putli.
Bag-o lang nangutana ko niya unsaon niya pagpasabut ang daghang bunyag sa iyang ward ug pagdaghan sa mga batan-on nga andam ug mahinamong mosangyaw sa ebanghelyo ni Jesukristo sa kalibutan. Miingon siya nga alang niya dili kaayo sa gituman nga katungdanan apan ang paagi nga ang tanan nagkahiusa diha sa kadasig mao ang nagdala sa mga tawo ngadto sa Simbahan nga naghimo nilang malipayon.
Alang sa uban mao kana ug may daghan pa. Sama sa mga anak ni Mosiah, gibati nila ang epekto sa ilang mga sala mismo ug ang kahibulungang pagkaayo pinaagi sa Pag-ula diha sa Simbahan sa Dios. Tungod sa gugma ug pasalamat sa gasa sa Manluluwas diha kanila, gusto silang motabang sa tanan kutob sa mahimo aron makalingkawas sa kasubo sa kasal-anan, mobati og kapasayloan, ug mapundok sila ngadto sa kaluwasan sa gingharian sa Dios.
Ang gugma sa Dios ug gugma sa ilang mga higala ug mga silingan ang mihiusa kanila sa pag-alagad sa katawhan. Nagtinguha sila sa pagsangyaw sa ebanghelyo sa tibuok kalibutan. Ug ilang giandam ang ilang mga anak nga mahimong takus nga tawagon sa Ginoo sa pagtudlo, pagpamatuod, ug pagserbisyo sa ubang bahin sa Iyang ubasan.
Sa dakong ward man o sa dapit diin ang bag-ong deacon mohimo sa iyang katungdanan sa pagpaambit sa ebanghelyo ug magtukod sa gingharian o sa gamayng pundok sa layo diin ang bag-ong priest nagserbisyo, usa ra sila og katuyoan. Ang deacon madasig sa gugma sa Dios sa pagtabang sa usa ka higala nga dili pa miyembro. Paapilon niya ang iyang higala sa ubang serbisyo o kalihokan sa Simbahan ug dayon dapiton siya ug ang iyang pamilya nga matudloan sa mga misyonaryo. Sa mga gibunyagan, siya mao ang higala nga ilang gikinahanglan.
Ang priest modapit sa uban nga moapil kaniya sa gamayng grupo sa mga Santos diin mibati siya sa gugma sa Dios ug sa talagsaong kalinaw sa Pag-ula.
Kon padayon siyang magmatinud-anon sa iyang pangatungdanan sa priesthood, makita niya nga ang grupo mahimong branch, ug dayon ang usa ka stake sa Zion moabut sa iyang siyudad. Mahimo ang usa ka ward nga may mapinanggaong bishop. Tingali usa sa iyang mga anak o apo ang modala sa sulugoon sa Dios sa duol nga bungtod ug moingon, “Nindot kini nga dapit alang sa usa ka templo.”
Mag-ampo ako nga bisan asa kita ug bisan unsay atong katungdanan sa priesthood sa Dios, magkahiusa kita sa pagsangyaw sa ebanghelyo sa tibuok kalibutan ug kita makadasig sa mga tawo nga atong gihigugma nga malimpyohan sa sala ug magmalipayon uban kanato sa gingharian sa Dios. Sa pangalan ni Jesukristo, kansang Simbahan mao kini, amen.
Show References
-
-
2. David O. McKay, sa Conference Report, Abr. 1959, 122.


c: text/html

text:
Kapitulo 10
Usa ka pagpamatuod sa Basahon ni Mormon moabut pinaagi sa gahum sa Espiritu Santo—Ang mga gasa sa Espiritu gitugyan ngadto sa mga matinud-anon—Espirituhanon nga mga gasa kanunay inubanan sa hugot nga pagtuo—Ang mga pulong ni Moroni mamulong gikan sa abug—Duol ngadto kang Kristo, paghingpit diha kaniya, ug pagasantosa ang inyong mga kalag. Mga a.d. 421.
1 Karon ako, si Moroni, mosulat sa ingon nga unsa ang maayo sa akong paminaw; ug ako mosulat ngadto sa akong mga kaigsoonan, ang mga Lamanite; ug ako manghinaut nga sila kinahanglan nga masayud nga kapin sa upat ka gatus ug kawhaan ka mga tuig ang milabay sukad ang timailhan gikahatag sa pag-anhi ni Kristo.
2 Ug ako mosilyo niini nga mga talaan, human ako makapamulong sa pipila ka mga pulong agi og pag-awhag kaninyo.
3 Tan-awa, ako moawhag kaninyo nga kon kamo mobasa niini nga mga butang, kon kini kaalam diha sa Dios nga kamo kinahanglan mobasa kanila, nga kamo unta mahinumdom unsa ka maloloy-on ang Ginoo ngadto sa mga katawhan, gikan sa paglalang ni Adan bisan hangtud sa panahon nga kamo makadawat niini nga mga butang, ug palandonga kini sa inyong mga kasingkasing.
4 Ug kon kamo makadawat niini nga mga butang, ako moawhag kaninyo nga kamo mangutana sa Dios, ang Amahan sa Kahangturan, sa ngalan ni Kristo, kon kini nga mga butang dili ba tinuod; ug kon kamo mangutana sa kinasingkasing, uban sa tinuod nga katuyoan, nga may hugot nga pagtuo kang Kristo, siya mopakita sa kamatuoran niini nganha kaninyo, pinaagi sa gahum sa Espiritu Santo.
5 Ug pinaagi sa gahum sa Espiritu Santo kamo mahimo nga masayud sa kamatuoran sa tanan nga mga butang.
6 Ug bisan unsa nga butang nga maayo kini makiangayon ug tinuod; busa, walay butang nga maayo nga naglimud kang Kristo, apan nagmatuod nga siya mao.
7 Ug kamo mahimo nga masayud nga siya mao, pinaagi sa gahum sa Espiritu Santo; busa ako mag-awhag kaninyo nga kamo dili molimud sa gahum sa Dios; kay siya nagbuhat pinaagi sa gahum, sumala ngadto sa hugot nga pagtuo sa mga katawhan, sama sa karon ug sa ugma, ug sa kahangturan.
8 Ug usab, ako moawhag kaninyo, akong mga kaigsoonan, nga kamo dili molimud sa mga gasa sa Dios, kay sila daghan; ug sila gikan sa sama nga Dios. Ug adunay nagkalain-lain nga mga paagi nga kini nga mga gasa gipangalagad; apan ang sama nga Dios mao ang nagbuhat sa tanan; ug kini gihatag pinaagi sa mga pagpadayag sa Espiritu sa Dios ngadto sa tawo, aron makaayo kanila.
9 Kay tan-awa, ngadto sa usa gihatagan pinaagi sa Espiritu sa Dios, nga siya mahimo nga motudlo sa pulong sa kaalam;
10 Ug ngadto sa lain, nga siya mahimo nga motudlo sa pulong sa kasayuran pinaagi sa sama nga Espiritu.
11 Ug ngadto sa lain, naghingapin nga hugot nga pagtuo; ug ngadto sa lain, ang mga gasa sa pagpang-ayo pinaagi sa sama nga Espiritu.
12 Ug usab, ngadto sa lain, nga siya makahimo og mga kahibulongan nga mga milagro.
13 Ug usab, ngadto sa lain, nga siya makahimo sa pagpanagna mahitungod sa tanan nga mga butang;
14 Ug usab, ngadto sa lain, ang pagkakita sa mga anghel ug tigpangalagad nga mga espiritu;
15 Ug usab, ngadto sa lain, sa tanan nga matang sa mga pinulongan;
16 Ug usab, ngadto sa lain, ang paghubad sa mga pinulongan ug sa nagkalain-lain nga mga matang sa mga pinulongan.
17 Ug kining tanan nga mga gasa moabut pinaagi sa Espiritu ni Kristo; ug sila moabut ngadto sa matag tawo, sumala sa iyang kabubut-on.
18 Ug ako moawhag kaninyo, akong hinigugma nga mga kaigsoonan, nga kamo mahinumdom nga matag maayo nga gasa nagagikan ni Kristo.
19 Ug ako moawhag kaninyo, akong hinigugma nga mga kaigsoonan, nga kamo mahinumdom nga siya sama sa kagahapon, karon, ug sa kahangturan, ug nga ang tanan niini nga mga gasa diin ako namulong, nga mga espirituhanon, dili gayud pagahunungon, gani hangtud ang kalibutan magpabilin, sumala lamang sa pagkawalay pagtuo sa mga katawhan.
20 Busa, kinahanglan adunay hugot nga pagtuo; ug kon kinahanglan adunay hugot nga pagtuo, kinahanglan usab adunay paglaum; ug kon kinahanglan adunay paglaum, kinahanglan usab adunay gugma nga putli.
21 Ug gawas kon kamo adunay gugma nga putli kamo dili mahimo nga maluwas sa gingharian sa Dios; ni kamo maluwas sa gingharian sa Dios kon kamo walay hugot nga pagtuo; ni kamo makahimo kon kamo walay paglaum.
22 Ug kon kamo walay paglaum kamo kinahanglan gayud mawad-an sa paglaum; ug ang kawalay paglaum moabut tungod sa kadautan.
23 Ug si Kristo sa pagkatinuod miingon sa atong mga amahan: Kon kamo adunay hugot nga pagtuo kamo makahimo sa tanan nga mga butang nga maayo ngari kanako.
24 Ug karon ako mamulong ngadto sa tanan nga mga lumulupyo sa yuta—nga kon moabut ang adlaw nga ang gahum ug mga gasa sa Dios pagahunungon taliwala kaninyo, kini tungod sa pagkawalay pagtuo.
25 Ug alaot ngadto sa mga katawhan kon kini mao ang mahitabo; kay walay bisan usa nga nagbuhat sa maayo taliwala kaninyo, wala bisan usa. Kay kon adunay usa taliwala kaninyo nga nagbuhat og maayo, siya naghimo pinaagi sa gahum ug mga gasa sa Dios.
26 Ug alaot ngadto kanila kinsa mopahilayo niini nga mga butang ug mamatay, kay sila mamatay diha sa ilang mga sala, ug sila dili maluwas sa gingharian sa Dios; ug ako namulong niini sumala ngadto sa mga pulong ni Kristo; ug ako dili mamakak.
27 Ug ako moawhag kaninyo sa paghinumdom niini nga mga butang; kay ang panahon sa dali moabut nga kamo masayud nga ako wala mamakak, kay kamo makakita kanako sa hukmanan sa Dios; ug ang Ginoong Dios moingon nganha kaninyo: Wala ba Ako makapadayag sa akong mga pulong nganha kaninyo, diin gisulat niini nga tawo, sama ingon sa usa nga nagsinggit gikan sa patay, oo, gani ingon sa usa nga nagpahayag gikan sa abug
28 Ako nagpahayag niini nga mga butang ngadto sa katumanan sa mga panagna. Ug tan-awa, sila mogula gikan sa ba-ba sa walay katapusan nga Dios; ug ang iyang pulong motuhop gikan sa kaliwatan ngadto sa kaliwatan.
29 Ug ang Dios mopakita nganha kaninyo, nga kana diin ako misulat tinuod.
30 Ug usab ako moawhag kaninyo nga kamo moduol ngadto ni Kristo, ug mohupot diha sa matag maayo nga gasa, ug ayaw paghikap sa dautan nga gasa, ni sa mahugaw nga butang.
31 Ug pagmata, ug bangon gikan sa abug, O Jerusalem; oo, ug isul-ob ang imong matahum nga mga saput, O anak nga babaye sa Zion; ug lig-una ang imong mga istaka ug padak-i ang imong mga utlanan sa kahangturan, nga kamo dili na mahimo nga pagalibugon, nga ang mga pakigsaad sa Amahan sa Kahangturan diin siya mihimo nganha kaninyo, O balay ni Israel, mahimo nga matuman.
32 Oo, duol ngadto kang Kristo, ug paghingpit diha kaniya, ug ilimud ang inyong mga kaugalingon sa tanan nga dili diosnon; ug kon kamo molimud sa inyong mga kaugalingon sa tanan nga dili diosnon, ug mohigugma sa Dios uban sa tibuok ninyo nga gahum, hunahuna ug kusog, niana ang iyang grasya igo alang kaninyo, nga pinaagi sa iyang grasya kamo mahimo nga hingpit diha kang Kristo; ug kon pinaagi sa grasya sa Dios kamo mahingpit diha ni Kristo, kamo dili makahimo sa paglimud sa gahum sa Dios.
33 Ug usab, kon kamo pinaagi sa grasya sa Dios mahingpit diha ni Kristo, ug dili maglimud sa iyang gahum, niana kamo pagasantoson diha ni Kristo tungod sa grasya sa Dios, pinaagi sa pagpaagas sa dugo ni Kristo, nga anaa sa pakigsaad sa Amahan ngadto sa kapasayloan sa inyong mga sala, nga kamo mahimo nga balaan, nga walay lama.
34 Ug ako karon manamilit ngadto sa tanan, adto na ako. Ako dili madugay mopahulay diha sa paraiso sa Dios, hangtud ang akong espiritu ug lawas pag-usab magkahiusa, ug ako dad-on nga magmadaugon pinaagi sa kawanangan, aron pagsugat kaninyo sa atubangan sa malipayon nga hukmanan sa halangdon nga Jehova, ang Maghuhukom sa Kahangturan sa mga buhi ug sa mga patay. Amen.
ANG KATAPUSAN

robotstxt: allowed

filter: keep


text:
Ang importanting mga butang mahinabo ug ang bug-at mogaan tungod sa paningkamot sa daghang mga kamot nga “matinguhaon nga moapil diha sa usa ka maayo nga katuyoan.”
Elder Perry, paminaw nako ikaw ang kinabataan nga 90 anyos sa tibuok Simbahan. Nabantayan ninyo giunsa niya paglukso gikan sa iyang lingkuranan.
Minahal kong mga kaigsoonan, matag kaon nako og presko, hinog sa punoan nga tamatis o hinog, lami nga peach gikan sa punoan, mahinumduman nako 60 ka tuig na ang milabay nga ang akong amahan nanag-iya og gamayng tamnanan sa peach sa Holladay, Utah. Nagbutang siya og mga balay sa putyukan didto aron maniba sa mga bulak sa peach nga sa dili madugay motubo sa dako, lamian kaayo nga mga peach.
Pinangga ni Papa ang iyang buotan nga mga putyukan ug nahibulong sa paagi nga ang liboan niini nagtinabangay paghimo sa nectar gikan sa mga bulak sa iyang peach ngadto sa tam-is nga dugos—usa sa labing makapahimsog nga pagkaon sa kinaiyahan. Gani, ang mga nutritionist nag-ingon kanato nga kini usa sa mga pagkaon nga anaa ang tanan nga sustansya—mga enzyme, bitamina, mineral, ug tubig—gikinahanglan sa pagpatunhay sa kinabuhi.
Ang akong amahan naningkamot nga iapil ko sa iyang trabaho sa mga balay sa putyukan, apan lipay kaayo ko nga pasagdan siya nga moatiman sa iyang mga putyukan. Hinoon, sukad niadtong mga adlawa, mas nakat-on ko bahin sa kinadak-ang balay sa putyukan—usa ka colony nga may 60,000 ka mga putyukan.
Ang mga putyukan ganahan nga maniba, motigum sa nectar, ug mohimong dugos sa nectar. Kini ang ilang talagsaong tinguha nga napatik sa ilang pagkanilalang sa atong Tiglalang. Gibana-bana nga aron makahimo og usa ka libra (0.45 kg) nga dugos, ang sagad nga gidaghanon sa 20,000 ngadto sa 60,000 ka putyukan kinahanglang makabisita sa minilyon ka mga bulak ug makalibut og kaduha sa kalibutan. Sa mubo niini nga kinabuhi sa pipila lang ka semana ngadto sa upat ka bulan, ang natampo nga dugos sa usa ka putyukan sa balay niini ikadose ra nga bahin sa kutsarita.
Bisan og daw walay pulos kon itandi sa kinatibuk-an, ang ikadose nga bahin sa kutsarita nga dugos sa matag putyukan importante sa kinabuhi sa putyukan. Ang mga putyukan nagsalig sa usag usa. Ang buhat nga bug-at ra kaayo sa pipila ka putyukan migaan kay ang tanang putyukan matinud-anong mihimo sa ilang bahin.
Ang balay sa putyukan nahimong importanting simbolo sa kasaysayan sa atong Simbahan. Atong nasayran sa Basahon ni Mormon nga ang mga Jaredite nagdala og mga dugos sa ilang pagbiyahe (tan-awa sa Ether 2:3) padulong sa Amerika liboan ka tuig na ang milabay. Si Brigham Young mipili sa balay sa putyukan isip simbolo sa pag-awhag ug pagdasig og nagkahiusang kusog nga kinahanglanon sa mga pioneer aron himoon ang disyertong yuta nga naglibut sa Great Salt Lake ngadto sa mabungahong walog nga aduna kita karon. Kita ang nakapahimulos sa ilang nagkahiusang panglantaw ug kakugi.
Ang simbolo nga balay sa putyukan makita sa sulod ug sa gawas sa daghan natong mga templo. Kining akong gibarugan hinimo sa kahoy nga walnut nga gitanom sa luyo sa balay ni Presidente Gordon B. Hinckley ug giadornohan og kinulit nga balay sa putyukan.
Tanan niining simbolo nagpakita og usa ka kamatuoran: ang importanting mga butang mahinabo ug ang bug-at mogaan tungod sa paningkamot sa daghang mga kamot nga “matinguhaon nga moapil diha sa usa ka maayo nga katuyoan” (D&P 58:27). Hunahunaa unsay mahimo sa minilyon ka mga Santos sa Ulahing mga Adlaw sa kalibutan kon kita molihok sama sa mga putyukan sa atong gi-focus, naghiusang pasalig ngadto sa mga pagtulun-an ni Ginoong Jesukristo.
Ang Manluluwas nagtudlo nga ang una ug dakong sugo mao:
“Higugmaa ang Ginoo nga imong Dios sa tibuok mong kasingkasing, ug sa tibuok mong kalag, ug sa tibuok mong salabutan. …
“Ug ang ikaduha sulosama ra, nga mao kini, Higugmaa ang imong silingan sama sa imong kaugalingon.
“Niining duha ka mga sugo nagasukad ang tibuok nga kasugoan ug ang mga propeta” (Mateo 22:37, 39–40).
Ang pulong sa Manluluwas yano—apan ang kahulugan niini lawom ug importante kaayo. Kinahanglang higugmaon nato ang Dios ug magpakabana sa atong mga silingan sama sa atong kaugalingon. Hunahunaa unsay kaayohan nga atong mahimo sa kalibutan kon kitang tanan, magkahiusa isip sumusunod ni Kristo, matinguhaon ug daling motubag sa panginahanglan sa uban ug moserbisyo niadtong naglibut nato—atong mga pamilya, mga higala, mga silingan, isigkatawo.
Sama sa Sulat ni Santiago, ang pagserbisyo mao gayud ang kahulugan sa relihiyon nga putli (tan-awa sa Santiago 1:27).
Nakabasa kita bahin sa serbisyo nga nahatag sa mga miyembro sa Simbahan sa tibuok kalibutan ug ilabi na ang humanitarian service nga gihatag panahon sa krisis—sunog, baha, bagyo ug buhawi. Kining labing gikinahanglan ug gipasalamatan nga pagtubag sa emerhensya kinahanglan gayung magpadayon isip paagi sa pagtambayayong sa alantuson sa usag usa. Apan unsa man sa atong matag adlaw nga kinabuhi? Unsay natigum nga resulta sa ginagmay, nga buhat sa kalooy nga atong gihimo matag adlaw tungod sa atong kinasingkasing nga Kristohanong gugma alang sa uban? Dili madugay kini adunay makapausab nga epekto sa tanang anak sa atong Langitnong Amahan pinaagi sa paghatag sa Iyang gugma pinaagi nato. Ang atong gubot nga kalibutan nagkinahanglan niining gugma ni Kristo karon labaw pa kay sa kaniadto, ug mas kinahanglanon kini sa umaabut nga katuigan.
Kining yano, matag adlaw nga buhat sa pagserbisyo daw dili kaayo dako kon kini lang, apan kon sa tiningub mahisama kini sa ikadose nga bahin sa kutsarita nga dugos nga natampo sa usa ka putyukan sa balay niini. Adunay gahum sa atong gugma alang sa Dios ug sa iyang mga anak, ug kon kana nga gugma mapakita sa minilyon ka buhat sa Kristohanong kamabination, kini mopatam-is ug mosuporta sa kalibutan og makapatunhay sa kinabuhi nga nectar sa pagtuo, paglaum, ug gugmang putli.
Unsay kinahanglan nato aron mahimong sama sa maunungon nga mga putyukan ug himoon kanang kamaunungon nga bahin sa atong pagkatawo? Daghan nato ang kugihan nga motambong sa atong mga miting sa Simbahan. Naghimo kita sa atong mga calling ug ilabi na kon Dominggo. Angay gayud kanang dayegon. Apan ang atong hunahuna ug kasingkasing sama ba ka matinguhaon nga moapil sa maayo nga mga butang sa tibuok semana? Kita ba naghimo lang sa atong katungdanan, o tinuod kita nga nakabig sa ebanghelyo ni Jesukristo? Unsaon nato pagpatubo sa liso sa pagtuo nga giamumahan sa atong hunahuna ug lawom kining itanom sa himsog nga yuta sa atong mga kalag? Unsaon nato paghimo ang dakong kausaban sa kasingkasing nga giingon ni Alma nga mahinungdanon sa atong mahangturong kalipay ug kalinaw? (tan-awa sa Alma 5:12–21).
Hinumdumi, ang dugos nagbaton sa tanan nga sustansya nga gikinahanglan sa pagpatunhay sa mortal nga kinabuhi. Ug ang doktrina ug ebanghelyo ni Kristo lang ang paagi nga maangkon ang kinabuhing dayon. Gawas lamang kon ang atong pagpamatuod motubo ngadto sa espirituhanong pagsabut nga ang atong tinguha sa paghigugma ug pagserbisyo mahimong sama sa Manluluwas. Niini lamang, nga kita mahimong tinuoray nga nakabig nga mga disipulo ni Kristo nga gigamhan sa Espiritu aron sa pag-impluwensya sa atong isigkatawo.
Kon ang atong kasingkasing dili na mapahimutang sa mga butang niining kalibutan, dili na kita maninguha sa pasidungog sa mga tawo o magtinguha lang sa pagtagbaw sa atong garbo (tan-awa sa D&P 121:35–37). Apan, atong sundon ang Kristohanon nga mga kinaiya nga gitudlo ni Jesus:
- •
Kita malumo ug maaghup ug mainantuson (tan-awa sa D&P 121:41).
- •
Kita mabination, walay pagpakaaron-ingnon o pagpanglimbong (tan-awa sa D&P 121:42).
- •
Mobati kita og gugmang putli ngadto sa tanan nga mga tawo (tan-awa sa D&P 121:45).
- •
Ang atong hunahuna mahiyason (tan-awa sa D&P 121:45).
- •
Kita wala nay tinguha sa paghimo og dautan (tan-awa sa Mosiah 5:2).
- •
Ang Espiritu Santo mao ang atong kauban kanunay, ug ang mga doktrina sa priesthood modagayday sa atong mga kalag sama sa mga yamog gikan sa langit (tan-awa sa D&P 121:45–46).
Karon, mga kaigsoonan, wala ko nag-awhag og sobra nga panatismo sa relihiyon. Sukwahi hinoon niini! Nagsugyot lang ko nga batunan nato ang sunod nga lakang sa hingpit nga pagkakabig sa ebanghelyo ni Kristo pinaagi sa pagtuhop sa ebanghelyo sa atong kasingkasing ug kalag aron kita mobuhat ug magpuyo nga makanunayon—ug may kaligdong—sa atong giangkon nga gituohan.
Kining kaligdong mopayano sa atong kinabuhi ug mopalambo sa atong kasensitibo sa Espiritu ug sa panginahanglan sa uban. Magdala kini og kalipay sa atong kinabuhi ug kalinaw sa atong kalag—ang matang sa kalipay ug kalinaw nga moabut nato kon naghinulsol kita sa atong mga sala ug nagsunod sa Manluluwas pinaagi sa pagtuman sa Iyang mga sugo.
Unsaon nato paghimo niining kausaban? Unsaon nato nga kining gugma ni Kristo matisok sa atong kasingkasing? Adunay usa ka yanong buhat nga makahimo og kalainan sa matag miyembro sa Simbahan, lakip kaninyo mga batang lalaki ug mga babaye, mga batan-on, mga single adult, ug mga amahan ug mga inahan.
Kanang yanong buhat mao: Sa inyong pag-ampo sa buntag matag adlaw, pangayo sa Langitnong Amahan nga giyahan kamo nga makakita og oportunidad sa pagserbisyo sa usa sa Iyang bililhong mga anak. Dayon lakaw tibuok adlaw nga ang inyong kasingkasing puno sa pagtuo ug gugma, mangita og tawo nga katabangan. Pag-focus niini, sama sa pag-focus sa mga putyukan sa mga bulak diin mokuha og nectar ug pollen. Kon buhaton ninyo kini, ang inyong espirituhanong kasensitibo molambo ug makakita kamo og mga oportunidad sa pagserbisyo nga sa una wala ninyo masayri nga posible.
Si Presidente Thomas S. Monson nagtudlo nga sa daghang higayon ang Langitnong Amahan motubag sa pag-ampo sa tawo pinaagi nato—pinaagi sa atong mabinationg mga pulong ug buhat—pinaagi sa atong yanong serbisyo ug gugma.
Ug si Presidente Spencer W. Kimball miingon: “Ang Dios makakita kanato, ug iya kita nga pagabantayan. Apan sa kasagaran ipaagi niya kini sa uban aron iyang mahatag ang atong mga panginahanglan. Busa, importante kaayo nga moserbisyo kita sa usag usa” (Mga Pagtulun-an sa mga Presidente sa Simbahan: Spencer W. Kimball [2006], 82).
Nasayud ko nga kon buhaton ninyo kini—sa balay, eskwelahan, trabahoan, ug simbahan—ang Espiritu mogiya ninyo, ug makaila kamo niadtong nanginahanglan og serbisyo nga kamo lang ang makahatag. Aghaton kamo sa Espiritu ug madasig sa pag-impluwensya sa kalibutan uban sa tiunay nga gugma ni Kristo ug sa Iyang ebanghelyo.
Ug hinumdumi, sama sa ikadose nga bahin sa kutsarita nga dugos nga natampo sa usa ka putyukan sa balay niini, kon atong hiusahon ang atong paningkamot sa liboan ug gani sa minilyon ka mainampoong paningkamot sa pagpakigbahin sa gugma sa Dios alang sa Iyang mga anak pinaagi sa Kristohanong pagserbisyo, paspas ang paglambo sa epekto sa kaayohan nga magdala sa Kahayag ni Kristo niining nagkangitngit nga kalibutan. Kon magkahiusa, magdala kita og gugma ug kalooy sa atong pamilya ug sa nag-inusara, sa kabus, sa nasubo, ug sa mga anak sa atong Langitnong Amahan nga nangita sa kamatuoran ug kalinaw.
Kini ang akong mapaubsanong pag-ampo, mga kaigsoonan, nga mangayo kita og inspirasyon sa atong pag-ampo matag adlaw nga makakita og tawo nga atong mahatagan og makahuluganong serbisyo, lakip ang serbisyo sa pagpakigbahin sa mga kamatuoran sa ebanghelyo ug atong mga pagpamatuod. Inighuman sa matag adlaw, makaingon kita og oo agig tubag sa pangutana: “May nahimo ba kong maayo sa kalibutan karon? May natabangan ba ko nga nanginahanglan?” (Hymns, no. 223).
Buhat kini sa Dios. Unta kita mohimo niini sa ingon ka matinud-anon sama sa gihimo sa maunungon nga mga putyukan, ako mapaubsanong nag-ampo sa pangalan ni Jesukristo, amen.


text:
Nagabalor sang 17, 500, 000 pesos kada isa ang duha ka bag-o nga Rosenbauer Firetruck sang Bureau of Fire Protection 6 nga Ginhatag sa Iloilo City kag Bacolod City Fire Station. Nahibaluan nga gin-utang ini sang gobyerno nagikan sang gobyerno sang pungsod Austria kag payable ini sa sulod sang 17 kag tunga ka tuig. [...]
Posts Tagged ‘roxas city’
Bag-o nga firetruck nga ginhatag sa syudad nagabalor sang 17.5 million pesos
19 ANYOS NGA ESTUDYANTE, NAGBUN-AG SA C.R. SANG MALL.
ROXAS CITY-masuwerte nga nabuhi ang lapsag nga ginbun-ag sang isa ka 19 anyos nga estudyante sa sulod sang c.r. sa isa ka mall sa siyudad sang roxas.// nahibaluan nga hugot nga gintago sang natungdan nga estudyante ang iya pagbusong kon sa diin wala makahibalo ang iya mga ginikanan kag bisan ang iya mga suod nga [...]
BANA NGA NAKADAKOP SA IYA ASAWA KAG KUMPARE NGA NAGAPAKIGHILAWAS, WALA PLANO MAGPASAKA SANG KASO.
SA ROXAS CITY- wala na sang plano nga magpasaka sang kaso ang bana nga nakadakop sa asawa sini nga nagapakighilawas sa ila kumpare sa syudad sang roxas, capiz. suno sa bana nga si rogelio, naluoy ini sa ila mga kabataan kun padugayon pa nga nahunong sa karsel ang iya asawa nga si susanah nga iya [...]
MISIS PATAY MATAPOS GINLABU NI MISTER.
ROXAS CITY- ginbawian sang kabuhi ang isa ka ginang matapos nga ginlabu sang mister nga nagtuyo man sa pagpanginmatay sa Barangay Pagbunitan, Sigma, Capiz. Gindeklarar nga dead on arrival sa ospital si Analie Bonifacio, 38, samtang yara sa kritikal nga kondisyon ang bana nga si Marlo Bonifacio, 39, nga ginpahayag nag-utod sang kinatawo. Ginpahayag nga [...]
LALAKI PATAY MATAPOS MALUMOS SA ROXAS CITY.
ROXAS CITY – Bangkay na sang nasapwan ang 30-anyos nga lalaki nga nalumos matapos gintinguhaan nga mapahigad ang mga ginaparentahan nga salbabida sa Barangay Baybay, Roxas City. Suno kay Esperidion Pelaez, action officer sang Provincial Disaster Risk Reduction and Management Council (PDRRMC), nga natigayon nga masapwan ang naga-utaw-utaw nga bangkay ni Bernardo Amador sa kalalawran [...]
BANGUD SA KAHULUGBON, LALAKI PATAY MATAPOS MAKABUNGGO SA SIGNAGE.
ROXAS CITY – Bangud sa kahulugbon, napatay ang isa ka lalaki matapos matuslok sang sansalon sang makabunggo sa isa ka traffic sign ang ginamaneho sini nga motorsiklo sa Sibaguan Ilawod, Roxas City. Napatay antis maka-abot sa Roxas Memorial Hospital ang biktima nga si Rogelio Andrada Jr., 31 anyos bangud sang pilas nga naangkon sang matuslok [...]
ILOY NGA MAY DEPERENSYA SA PAMINSARON, NAGHIKOG, PATAY.
ROXAS CITY – Patay na sang nasapwan ang iloy nga may diperensya sa paminsaron nga naghikug sa sulod sang ila nga puluy-an sa Barangay San Nicolas, Pilar, Capiz. Suno sa kapulisan, nasapwan na lamang sang iya anak si Canita Fuentes, 55-anyos, nga naga-kabit sa kisame sang iya hulot nga naka-higot sa pisi ang leog. Gindala [...]
PULIS NGA NAGRESPONDER SA ENGKUWENTRO SA TAPAZ, CAPIZ, NAHULOG SA SUBA, PATAY.
ROXAS CITY – Patay sa pagkalumos ang isa ka pulis matapos mahulog sa suba samtang nagapatigayon sang operasyon sa Aglinab, Tapaz, Capiz. Ginpahayag ni P/Insp. Larnel Frial, hepe sang Tapaz police station, nga nadulaan sang balanse ang isa sa ila personnel nga si PO1 Alden Lira, 28, samtang sila ang nagtabuk sa Panay River agud [...]
ILOY NGA NAGSUNGGOD SA IYA ANAK, NAGHIKOG, PATAY.
ROXAS CITY – Patay ang isa ka iloy matapos nga maghikug sa sulod sang laboratoryo sang isa ka unibersidad sa Mambusao, Capiz. Wala na sang kabuhi sang masapwan nga nakabitay sa kisame si Pinky Aniceto, 34-anyos sang Barangay Burias, Mambusao, Capiz. Suno sa mister sang biktima, nakibot na lamang ini sang makita nga nagabitay ang [...]
TIGULANG NGA BABAYE, GINLAMPUSAN SA ULO, PATAY.
ROXAS CITY- Patay ang 74-anyos nga tigulang matapos ginlampusan sa ulo sang duha ka persona. Nakaangkon sang daku nga pilas sa ulo ang biktima nga si Bernardita Denosta sang Barangay Putian, Cuartero Capiz. Nagaguwa sa imbestigasyon sang kapulisan nga pagtimalos kag pagpangawat ang motibo sa krimen, matapos wala na makit-an sang himata sang biktima ang [...]


text:
Kita mga sumusunod sa atong Manluluwas, si Jesukristo. Ang mao nga pagkakabig ug pagkamasaligon mao ang resulta sa makugihon ug tinuyoang paningkamot. Kini indibidwal. Kini ang proseso sa tibuok kinabuhi.
Ako nadasig sa mga ehemplo nga gipakita sa matarung nga mga miyembro sa Simbahan, lakip sa halangdong kabatan-onan. Maisugon kamong mohangad ngadto sa Manluluwas. Kamo matinud-anon, masulundon, ug putli. Ang mga panalangin nga inyong nadawat tungod sa inyong kaayo dili lamang makaapekto sa inyong kinabuhi apan sa akong kinabuhi usab ug sa kinabuhi sa uban sa lawom apan kasagaran sa mga paagi nga dili mailhan.
Pipila ka tuig na ang milabay, milinya ako aron mopalit diha sa lokal nga tindahan og grocery. Nag-una kanako ang nagbarug nga batan-ong babaye, mga 15 anyos. Makita nga siya masaligon ug malipayon. Namatikdan nako ang iyang T-shirt ug dili mapugngan nga makigsulti niya. Misugod ko, “Gikan ka sa laing estado, di ba?”
Nasurprisa siya sa akong pangutana ug mitubag, “Oo. Taga-Colorado ako. Giunsa nimo pagkahibalo?”
Mipasabut ako, “Tungod sa imong T-shirt.” Mihimo ako sa akong tukma nga tagna human mabasa ang mga pulong diha sa iyang T-shirt “Usa ako ka Mormon. Ikaw?”
Mipadayon ako, “Mosulti gyud ko nimo nga nakadayeg ko sa imong kamasaligon sa pagpalahi ug pagsul-ob sa walay kahadlok nga pamahayag. Nakakita ako og kalainan diha kanimo, ug ako nanghinaut sa tanang batan-ong babaye ug sa tanang miyembro sa Simbahan nga makabaton sa samang lig-on nga pagtuo ug kamasaligon.” Nahuman ang among pagpamalit, nanamilit kami sa usag usa ug nagbulag.
Bisan pa niana sa daghang mga adlaw ug mga semana human niining sulagmang higayon matag adlaw, seryoso akong naghunahuna niining panagkita. Nahibulong ako giunsa niining batan-ong babaye gikan sa Colorado sa pagbaton sa maong pagsalig sa iyang pagkatawo isip miyembro sa Ang Simbahan ni Jesukristo sa mga Santos sa Ulahing mga Adlaw. Dili nako kapugngan ang paghunahuna kon unsa nga makahuluganong pundok sa mga pulong nga akong pilion nga ipa-imprinta sa akong T-shirt nga nagpahayag sa akong gituohan ug pagpamatuod. Sa akong pangisip, naghunahuna ako og daghang posible nga mga panultihon. Sa kadugayan, nakahunahuna ako og nindot kaayo nga pamahayag nga mapagarbuhon akong mosul-ob: Usa ako ka Mormon. Nasayud ako niini. Nagpuyo ako niini. Nahigugma ako niini.”
Karon gusto nakong i-focus ang akong komentaryo kalabut niining walay kahadlok, malaumong pamahayag.
Ang unang bahin sa pamahayag maoy usa ka kaugalingong pagpasalig, walay pagpanagana nga deklarasyon: “Usa ako ka Mormon.” Sama sa batan-ong babaye nga akong nahimamat sa grocery nga wala mahadlok nga mahibaloan sa kalibutan nga siya miyembro sa Ang Simbahan ni Jesukristo sa mga Santos sa Ulahing mga Adlaw, ako manghinaut nga kita dili gayud mahadlok o magdumili sa pagpaila, nga “Usa ako ka Mormon.” Kinahanglan kita nga magmasaligon, sama ni Apostol Pablo sa dihang siya mipahayag, “Kay wala ko igakaulaw ang maayong balita ni Kristo: kay kini mao ang gahum sa Dios alang sa kaluwasan sa matag usa nga nagatuo.”1 Isip mga miyembro, kita mga sumusunod sa atong Manluluwas, si Jesukristo. Ang mao nga pagkakabig ug pagkamasaligon mao ang resulta sa makugihon ug tinuyoang paningkamot. Kini indibidwal. Kini ang proseso sa tibuok kinabuhi.
Ang sunod nga bahin sa pahayag nagmatuod, “Ako nasayud niini.” Sa kalibutan karon, adunay daghan kaayong mga kalihokan, mga hilisgutan, ug mga interes nga nakig-indig matag minuto alang sa atong pagtagad. Sa kadaghang mga palinga, kita aduna bay kalig-on, disiplina, ug pasalig nga magpabiling naka-focus sa unsay labing importante? Kita ba batid sa mga kamatuoran sa ebanghelyo sama sa atong mga pagtuon, panginabuhi, lingaw-lingaw, o sa atong mga text ug tweet? Aktibo ba kitang naningkamot sa pagpangita og mga tubag sa atong mga pangutana pinaagi sa pagbusog diha sa mga kasulatan ug sa mga pagtulun-an sa mga propeta? Nagtinguha ba kita sa panghimatuod sa Espiritu?
Ang importansya sa pag-angkon og kahibalo usa ka mahangturong baruganan. Si Propeta Joseph Smith “nahigugma sa kahibalo aron makaangkon og gahum pinaagi sa matarung nga paggamit niini.”2 Siya miingon: “Ang kahibalo gikinahanglan niini nga kinabuhi ug sa pagkadiosnon. … Paminaw, kamong tanan nga kaigsoonan, niining talagsaong yawe: ang kahibalo mao ang gahum sa Dios ngadto sa kaluwasan.”3
Ang tanang kamatuoran ug kahibalo importante, apan taliwala sa kanunay nga mga kalinga sa atong matag adlaw nga kinabuhi, kinahanglan gayud nga kita mohatag og linain nga pagtagad ngadto sa pagdugang sa atong kahibalo sa ebanghelyo aron kita makasabut kon unsaon sa paggamit sa mga baruganan sa ebanghelyo diha sa atong mga kinabuhi.4 Samtang nagtubo ang atong kahibalo sa ebanghelyo, magsugod kita sa pagbati og kamasaligon sa atong mga pagpamatuod ug makasulti, “Ako nasayud niini.”
Sunod ang pamahayag nga “Nagpuyo ako niini.” Ang mga kasulatan nagtudlo nga kinahanglan gayud atong “tumanon ang mga pulong, ug dili lang magpaminaw.”5 Nagsunod kita sa ebanghelyo ug nahimo nga mga “tigtuman sa pulong” pinaagi sa paggamit sa atong pagtuo, pagkamasulundon, mahigugmaong pag-alagad sa uban, ug pagsunod sa ehemplo sa Manluluwas. Naglihok kita sa kaligdong ug nagbuhat sa unsay atong nahibaloan nga matarung “sa tanan nga mga panahon ug diha sa tanan nga mga butang, ug diha sa tanan nga mga dapit,”6 sa walay pagsapayan kinsay nagtan-aw o wala magtan-aw.
Sa atong mortal nga kahimtang, walay usa nga hingpit. Bisan diha sa atong labing makugihon nga mga paningkamot sa pagsunod sa ebanghelyo, kitang tanan masayop, ug kitang tanan makasala. Makahupay kaayo nga kasigurohan ang pagkasayud nga pinaagi sa matubsanong sakripisyo sa atong Manluluwas, mapasaylo kita ug malimpyo pag-usab. Kini nga proseso sa tinuod nga paghinulsol ug pagpasaylo naglig-on sa atong pagpamatuod ug sa atong desisyon sa pagsunod sa mga sugo sa Ginoo ug sa pagpakabuhi sumala sa mga sumbanan sa ebanghelyo.
Kon hunahunaon nako ang pundok sa mga pulong, “Nagsunod ako niini,” mahinumduman nako ang usa ka batan-ong babaye nga akong nahimamat nga ginganlan og Karigan. Misulat siya: “Namiyembro ako sa Simbahan sulod sa sobra og gamay sa usa ka tuig. … Alang nako, sa dihang nagsusi, usa ka timailhan miabut nga kini mao ang tinuod nga Simbahan tungod kay gibati nako nga sa katapusan nakakaplag ako og simbahan nga mitudlo og kaligdong ug mga sumbanan. Nakita nako sa akong kaugalingong mga mata unsa ang nahitabo sa mga tawo kon ilang ibaliwala ang mga sugo ug mopili sa sayop nga dalan. Nakahukom ako, dugay na, sa pagsunod og taas nga moral nga mga sumbanan. … Gibati nako nga napanalanginan og maayo nga nakaplagan ang kamatuoran ug nabunyagan. Malipayon kaayo ko.”7
Ang katapusang pundok sa mga pulong sa akong pamahayag mao “Nahigugma ako niini.” Ang pagbaton og kahibalo sa ebanghelyo ni Jesukristo ug makugihong pagsunod sa mga baruganan sa ebanghelyo diha sa atong matag adlaw nga kinabuhi naggiya sa daghang mga miyembro sa Simbahan sa pagsinggit sa dakong kadasig, “Gimahal nako ang ebanghelyo!”
Kini nga pagbati moabut samtang atong mabati ang Espiritu Santo nga nagsaksi ngari kanato nga kita mga anak sa atong Langitnong Amahan, Siya mahunahunaon kanato, ug kita anaa sa matarung nga dalan. Ang atong gugma sa ebanghelyo nagtubo samtang kita nakasinati og gugma sa atong Amahan sa Langit ug sa kalinaw nga gisaad sa Manluluwas samtang kita nagpakita Kaniya nga kita andam sa pagsunod Kaniya.
Sa lain-laing panahon sa atong kinabuhi, bag-o man kita nga mga kinabig sa Simbahan o tibuok kinabuhi nga mga miyembro, mahimong makita nato kining buhi nga kadasig nga nagkawala. Usahay kini mahitabo kon ang mga panahon mahagiton ug kinahanglan gayud nga magpakita kita og pailub. Usahay kini mahitabo sa kinatumyan sa atong pag-uswag ug pagkabuhong. Kon ako aduna niini nga pagbati, ako nasayud nga kinahanglan nakong usbon ang pag-focus sa akong mga paningkamot diha sa pagdugang sa akong kahibalo sa ebanghelyo ug sa pagsunod sa mga baruganan sa ebanghelyo sa mas hingpit nga paagi diha sa akong kinabuhi.
Ang usa sa labing epektibo apan usahay lisud gamiton nga mga baruganan sa ebanghelyo mao ang pagpaubos ug pagsunod sa kabubut-on sa Dios. Sa pag-ampo ni Kristo diha sa Tanaman sa Getsemani, Siya mipahayag ngadto sa Amahan, “Dili ang akong pagbuot maoy matuman, kondili ang imo.”8 Kinahanglan ingon usab niini ang atong pag-ampo. Kasagaran, dinhi niining hilum, mainampoong mga higayon nga kita mobati nga giliyokan sa gugma sa Langitnong Amahan, ug kadtong malipayon, mahigugmaong mga pagbati gipahiuli.
Sa usa ka miting sa pagpangulo sa Young Women didto sa Eugene, Oregon, may pribilehiyo akong makigkita ug makigsulti ni Sister Cammy Wilberger. Ang istorya nga gipakigbahin ni Sister Wilberger kanako maoy usa ka saksi sa gahum ug panalangin sa usa ka batan-ong babaye nga nasayud, nagsunod ug nahigugma sa ebanghelyo.
Ang anak nga babaye ni Sister Wilberger, si Brooke, makalolooy nga namatay daghang tuig na ang milabay samtang nagbakasyon sa ting-init human sa iyang unang tuig sa unibersidad. Gihinumduman ni Sister Wilberger, “Kadto usa ka lisud ug magul-anong panahon sa among pamilya. Bisan pa niana, si Brooke nakahatag kanamo og dako kaayong gasa. Wala namo kini makita samtang siya nagtubo, apan sa matag tuig ug higayon sa iyang mubo nga kinabuhi, si Brooke nakahatag kanamo sa labing dako nga gasa nga mahatag sa usa ka anak nga babaye sa iyang mga ginikanan. Si Brooke usa ka matarung nga anak nga babaye sa Dios. … Tungod niini nga gasa ug sa gahum sa Pag-ula, diha akoy kalig-on, kahupay, ug kalinaw nga gisaad sa Manluluwas. Wala akoy pagduda kon hain si Brooke karon ug naglantaw ngadto sa among mahigugmaong panag-uban.”9
Ako adunay pagpamatuod sa mahinungdanong plano sa atong Langitnong Amahan sa mahangturong kalipay. Ako nasayud nga siya nakaila kanato ug nahigugma kanato. Ako nasayud nga Iyang giandam ang usa ka propeta, si Presidente Thomas S. Monson, sa pag-awhag kanato ug sa pagtabang og giya kanato balik ngadto Kaniya. Nag-ampo ako nga matag usa kanato mopakita og paningkamot aron masaligong makapadayag, “Usa ako ka Mormon. Nasayud ako niini. Nagpuyo ako niini. Nahigugma ako niini.” Mapainubsanon nako kining gisulti sa pangalan ni Jesukristo, amen.
Pahibalo: Alang sa dugang pagtuon, girekomendar nako ang pagbasa sa Alma 32 ug sa pakigpulong Elder Dallin H. Oaks “The Challenge to Become” (Liahona, Ene. 2001, 40–43).
Mostrar referencias
-
-
2. George Q. Cannon, sa Mga Pagtulun-an sa mga Presidente sa Simbahan: Joseph Smith (2007), 315.
-
3. Mga Pagtulun-an: Joseph Smith, 319; tan-awa usab sa Martha Jane Knowlton Coray, notebook, Church History Library, Salt Lake City.
-
4. Tan-awa sa mithiananong kasinatian sa kahibalo numero 1, Personal nga Kauswagan sa Young Women (booklet, 2009), 38.
-
5. Santiago 1:22.
-
6. Mosiah 18:9.
-
7. Personal nga pakigsinulatay.
-
8. Lucas 22:42.
-
9. Personal nga pakigsinulatay.


text: 1Animan pinakomit ni Pilato si Jesus ig pinalatigo. 2Namagboat tang mga sondalo ta korona-koronang poros tenek oman pinakorona nira ong ni Jesus. Pinatokan nira ta kapang granati bilang intirimis, 3oman kada tata agpalenget ong nandia ang ganing "Biba ong adi tang mga Judio!" Ig agtampalingen pa nira. 4Limindoa sing oman si Pilato don ong mga Judio ig minaning, "Ipaloao ra tanandia tarin ong nindio agod itaen ming anda enged ay kakamalian ang initao ong nandia." 5Animan pinaloa si Jesus ang pagkorona ra ta tenek ig pagtok ta sing kapang granati. Ganing si Pilato ong mga Judio, "Telekan mi! Nani ra tang taw!" 6Pagaita ong ni Jesus tang mga pangolokolo ong mga padi ig ang mga goardia tang Timplo, dayon ang namansiteg ang ganing, "Ilansang tanandia ong kros! Ilansang ong kros!" Ganing si Pilato ong nira, "Ala, komiten mi tanandia! Yamo tang balang maglansang ong kros! Yo, anda enged ay initao ang talak na para sintinsian." 7Siminabat tang mga Judio, "Piro sigon ong yamen ang katobolan, ang taw ang na dapat ang patayen, tenged pangambong tanandia tang Ana tang Dios." 8Pagabasi ta si ni Pilato, mas inledan da tanandiang sintinsian na si Jesus. 9Animan ingkelan na sing oman si Jesus ong teled tang palasio ig sine-ma na si, "Taga ariapa enged?" Piro indi siminabat si Jesus. 10Animan ganing si si Pilato, "Angay india somabat ong yen? India gatako ang poidiang palpatan ta obin ipalansang ong kros?" 11Ganing si Jesus ong nandia, "Yawa, anda enged ay maboat mo ong yen mga india sindolan tang Dios ta gaem. Animan mas mabelat tang kasalanan tang mga namagekel ong yen tarin ong nio." 12Pagabasi ni Pilato ta asi, nagdilem pa enged tanandia ta midios para malibri na si Jesus. Piro ang mga Judio namaginiteg ang ganing, "Mga palpatan mo tang taw ang asia, maliag yaning yawa pangontr? ong Adi tang Roma! Tenged ang maski sinopay pangambo ang tanandia adi ay kasoay tang Adi tang Roma." 13Pagabasi ni Pilato tang inaning nirang asi, dayon ang laging ingkelan na si Jesus ong loa. Oman kiminarong si Pilato don ong palagosgaran, don ong logar ang aggoyan "Ang Platapormang Bato." (Mga ong bitalang Hebreo, "Gabata.") 14Ang kaldaw ang asi bispiras da tang pista ig ko-to ra. Mandian ganing si Pilato ong mga Judio, "Telekan mi! Nani ra tang adi mi!" 15Piro sigi lamang tang initeg nira ang ganing, "Patayen tanandia! Patayen tanandia! Ilansang ong kros!" Ganing si Pilato, "Onopa? Ipalansango ong kros tang adi mi?" Ganing tang mga pangolokolong padi ang siminabat, "Anday domang adi amen poira ong Adi tang Roma!" 16Animan ong ori, inintriga ni Pilato ong nira si Jesus para ilansang ong kros. Kinomit da si Jesus tang mga sondalo 17ig limindoa tanira ong siodad. Pinatakan nira ong nandia tang kros na paning don ong logar ang aggoyan ta "Logar tang Doli ta Kolo." (Mga ong bitalang Hebreo, "Golgota.") 18Pagakabot don, dayon ang linansang nira si Jesus ong kros. May doroa kang taw ang pinadengan nira ong nandia ang linansang. Ang kros tang tambilog gampir ong to ni Jesus, ig ang tata gampir ong wala. Si Jesus ong pagtetengan nira. 19Nagpaboat si Pilato ta karatola ig pinakabit na ong kros ni Jesus. Maning ta na tang nasolat don: "Si Jesus ang taga Nazaret, ang Adi tang mga Judio." 20Sinolat narin ong mga bitalang Hebreo, Latin, may Grigo, ig dorong mga Judio tang nangabasa tenged ang logar ang pinaglansangan ong ni Jesus alenget lamang ong siodad. 21Animan, pagabasa ta na tang mga pangolokolong padi, namansipaning don ong ni Pilato ig namagriklamo ang ganing, "Belag ta 'Adi tang mga Judio' tang isolat mo, kondi 'Ang taw ang na ganing tanandia ono tang Adi tang mga Judio.' " 22Piro siminabat si Pilato. "Ang onopay sinolato don, nasolat da!" 23Mandian, asing si Jesus nalansang da tang mga sondalo, kinomit nira tang lambong na ig pinarti-parti nira ta epat, kada sondalo tang parti. Pagatapos, kinomit ka nira tang lambong nang maboat ang panta-paw. Na anday sino-patan na, tenged diritso tang pangabel. 24Animan namagarampang-ampang tang mga sondalo ang ganing, "Indi ra lasiken ta na. Mamagparabonlokan ita ra lamang agod mata-wanan ta mga sinopay makomit." Maning ta sia tang nainabo agod magmatod tang na-tang ong Kasolatan ang ganing, "Pinagparti-partian nira tang lambongong agtotoko, ig namagpabonlokan pa tanira para ong lambongong maboat." Ig maning kaman don tang bindoat tang mga sondalo. 25Mandian, don ong binit tang kros ni Jesus ke-deng tang nanay na may ang logod ang babay tang nanay na, asta si Mariang katawa ni Cleopas. Don ka si Maria Magdalena. 26Pagaita ni Jesus ong ni nanay na ig ong sinagpan nang agmalen na ta mo-ya ang ke-deng ka don, ganing tanandia ong nanay na, "Nanay, asia tang ana mo." 27Oman ganing ka ong sinagpan nang asi, "Tangay, asia tang nanay mo." Ig mimpisa don, si Maria don da ministar ong balay tang sinagpan nang asi. 28Pagatapos ta si, gata-wanan ni Jesus ang tapos da tang tanan ang bagay, animan agod magmatod tang na-tang dang lagi ong Kasolatan, ganing tanandia, "Agkoaweno ra." 29May tatang tereldan don ang may teled nang maka-lem ang bino. Nangomit tanira ta ispongha ig sine-me nira ong irinemen ang asi. Pagatapos, sina-ket nira ong kapotan tang tanga ta iloloak ang isopo, oman dinoydoy nira ong anga ni Jesus para ipasepsep. 30Pagase-sep na ta si, ganing tanandia, "Tapos da!" Oman siminokok tanandia ig nabontok da tang linawa na. 31Ang kaldaw ang asi, Kaldaw ang Palagsimpan. Ang mga Judio indi gangaliag mga ang sinangoni tang mga linansang ong kros mangabo-wan don, tenged maramal Kaldaw ang Igperenay ig pista kang dorog kaimportanti ong nira. Animan namagigampang tanira ong ni Pilato mga poiding panlapiken tang mga bisit tang mga taw ang linansang, agod madaling mangapatay ig makomit da tang mga sinangoni nira ong kros. 32Animan pinaningan tang mga sondalo ig pinanlapik nira tang mga bisit tang doroang taw ang linansang ang kadengan ni Jesus. 33Piro pagakabot nira ong ni Jesus, inita nira ang patay da pala. Animan indi ra linapik nira tang mga bisit na. 34Piro ang bindoat tang tata ong mga sondalo don, sina-sak na ta bangkaw tang silid ni Jesus ig golping limindoa tang dogo may wi. 35Ang mismong naita yay ang pagpamatod natetenged ong mga bagay ang na agod mamagparet amo. Tama tang pagpamatod na, ig gata-wanan nang poros matod tang agbabalita na. 36Ig ang mga bagay ang na nainabo enged agod magmatod tang na-tang ong Kasolatan ang ganing, "Anda enged ay malapik maski tata ong mga doli na." 37Ig may na-tang pa ong Kasolatan ang ganing, "Pa-dekan nira tang taw ang sina-sak nira." 38Pagatapos ta si, napaning si Jose ang taga Arimatea don ong ni Pilato para maglisinsia mga poiding komiten na tang sinangoni ni Jesus ong kros. Si Jose ang na tata ka ong mga pamagto ong ni Jesus, piro talok lamang tenged geldan tanandia ong mga pangolokolong Judio. Pinagnan ni Pilato si Jose, animan dayon ang kinomit na tang sinangoni ni Jesus. 39Siminabid ong nandia si Nicodemo, ang yay ang napaning may tatang labi ong ni Jesus. Si Nicodemo, may ekel nang mabanglong bolong ang pambalsamo ang pinagsamporang mira may alo vera. Ang simbang na mga tolong polok may epat ang kilo. 40Animan pagakomit nira tang sinangoni ni Jesus, tinabed-tabedan nira ta mga abel ang kolit ang bintangan tang bolong ang asi, sigon ong kaogalian tang mga Judio ong mga patay nira. 41Mandian, don alenget ong logar ang pinaglansangan ong ni Jesus, may tatang logar ang lindoakan ta mga ayo, ig don may ba-long bindoat ang lebengan ang midio koiba ang indi pa galbengan. 42Animan tenged Kaldaw ang Palagsimpan tang mga Judio ig alenget lamang tang koibang asi, don da lamang limbeng nira si Jesus.


text:
Ang Simbahan ni Jesukristo sa mga Santos sa Ulahing mga Adlaw
mao ang opisyal nga ngalan sa relihiyon nga gitawag og Simbahan sa Mormons. Una sa tanan
nagtuo kami nga si Jesukristo ang Manluluwas sa kalibutan ug ang Anak sa Dios.
Samtang ang among mga kaagi ug mga kasinatian managlahi, ang
Mormons nagkahiusa sa usa ka pasalig ngadto kang Jesukristo. Kini nga site nag-feature sa
mga miyembro sa Ang Simbahan ni Jesukristo sa mga Santos sa Ulahing mga Adlaw nga
nagpakigbahin sa ilang mga istorya ug naghisgot kon unsay kahulugan sa ilang hugot nga
pagtuo alang kanila.
Magkat-on og dugang mahitungod sa among tinuohan


text: 1Kadtong nagalain sa iyang kaugalingon nagapangita sa iyang kaugalingong tinguha, Ug nakiglantugi batok sa tanang halalum nga kaalam. 2Ang usa ka buang walay kalipay diha sa pagsabut, Apan mao lamang nga ang iyang kasingkasing magabutyag sa iyang kaugalingon. 3Kong ang dautan moabut, modangat usab ang pagyubit, Ug uban sa pakaulaw, modangat ang pagtamay. 4Ang mga pulong sa baba sa usa ka tawo maingon sa halalum nga mga tubig; Ang tubod sa atabay sa kaalam maingon sa usa ka sapa nga nagaagay. 5Ang pagtamud sa pagkatawo sa usa ka tawong dautan dili maayo, Ni ang pagsalikway sa matarung diha sa paghukom. 6Ang mga ngabil sa buang magadala kaniya ngadto sa pagkabingkil, Ug ang iyang baba magapanawag sa mga labud. 7Ang baba sa usa ka buang maoy iyang kalaglagan, Ug ang iyang mga ngabil maoy lit-ag sa iyang kalag. 8Ang mga pulong sa usa ka witwitan maingon sa usa ka malalim nga mga hungit nga kalan-on, Ug sila manganaug ngadto sa kinahiladmang mga dapit. 9Siya usab nga tapulan sa iyang buhat Igsoon niadtong usa ka malaglagon. 10Ang ngalan ni Jehova maoy usa ka malig-ong torre; Ang matarung magadalagan nganha niana ug may kaluwasan. 11Ang bahandi sa usa ka adunahan nga tawo maoy iyang malig-on nga ciudad, Ug kini ingon sa usa ka hataas nga kuta sa iyang kaugalingong hunahuna. 12Sa dili pa ang pagkalaglag mapahitas-on ang kasingkasing sa tawo; Ug sa dili pa ang kadungganan magauna ang pagkamapainubsanon. 13Kadtong magahatag ug tubag sa wala pa niya madungog, Maoy usa ka binuang ug kaulawan alang kaniya. 14Ang espiritu sa usa ka tawo maoy modasig sa iyang kaluya; Apan sa usa ka masulub-on nga espiritu kinsa ang makaantus? 15Ang kasingkasing sa buotan magabaton sa kahibalo; Ug ang igdulungog sa manggialamon magapangita sa kahibalo. 16Ang hatag sa usa ka tawo magahimo ug dapit alang kaniya, Ug magadala kaniya sa atubangan sa mga dagkung tawo. 17Kadtong magalaban sa iyang katungod sa sinugdan daw matarung; Apan ang iyang isigkatawo moabut ug magasusi kaniya. 18Ang pagpapalad magapahunong sa mga pagkabingkil, Ug magapabulag sa taliwala sa mga gamhanan. 19Ang usa ka igsoon nga mahiubos labi pang magahi nga dag-on kay sa usa ka malig-on nga ciudad; Ug ang maong mga pagkabingkil sama sa mga trangka sa usa ka castillo. 20Ang tiyan sa usa ka tawo pagabusgon sa bunga sa iyang baba; Uban sa abut sa iyang mga ngabil siya pagatagbawon. 21Kamatayon ug kinabuhi maoy anaa sa gahum sa dila; Ug kadtong mahagugma niini magakaon sa bunga niana. 22Bisan kinsa nga makakaplag ug usa ka asawa nakakaplag sa kaayohan. Ug makabaton sa kalooy ni Jehova. 23Ang kabus magagamit sa mga pagpangaliyupo; Apan ang adunahan magatubag sa pagsingka. 24Kadtong makahigala ug daghan magahimo niini alang sa iyang kaugalingong kadaut; Apan adunay usa ka higala nga mopabilin labaw pa kay sa usa ka igsoon.


text: 1Mga igsoon, buot namo nga masayod kamo sa nahimo sa mga iglesia didto sa Macedonia tungod sa grasya sa Dios. 2Gisulayan sila pag-ayo pinaagi sa mga kalisdanan nga ilang gisagubang apan ang ilang kalipay labihan kadako ug tungod niini naghingapin ang ilang pagkamahinatagon bisan sila mga kabos kaayo. 3Makapamatuod ako nga sumala sa ilang maarangan ug labaw pa gani niana, naghatag sila gikan sa kaugalingong kabubut-on. 4Mihangyo sila kanamo ug gani namugos nga tugotan sila sa pagtabang sa katawhan sa Dios didto sa Judea. 5Ug ang gibuhat nila labaw pa kaayo kay sa among gipaabot! Una sa tanan, gitugyan nila ang ilang kaugalingon ngadto sa Ginoo ug unya, isip pagbuhat sa kabubut-on sa Dios, gituman usab nila kami. 6Gisugdan ni Tito kining buhata uban kaninyo busa gihangyo namo siya nga padayonon ug humanon kining talagsaong pag-alagad diha sa gugma. 7Madagayaon kamo sa pagtuo, sa panulti, sa kahibalo, sa inyong tinguha sa pagtabang, ug sa inyong paghigugma kanamo. Busa buot kami nga magmadagayaon usab kamo sa inyong paghatag diha sa gugma. 8Wala ako maghimog bisan unsang mga lagda. Apan buot kong masayran kon tinuod ba gayod ang inyong gugma pinaagi sa pagpakita kon unsa ka mainiton ang uban sa pagtabang. 9Kay nasayod kamo sa grasya sa atong Ginoong Jesu-Cristo. Bisan siya dato, nagpakakabos siya tungod kaninyo aron madato kamo pinaagi sa iyang kakabos. 10Mao kini ang akong hunahuna niining butanga: labing maayo nga inyong tiwason karon ang buhat nga inyong gisugdan sa miaging tuig. Kamo ang nag-una dili lamang sa pagbuhat kondili sa pagtinguha usab sa pagbuhat. 11Busa padayona ug taposa ang buhat! Pagmadasigon kamo sa pagtapos niini sama sa inyong pagplano niini ug hatag kutob sa inyong mahimo. 12Kon gusto gayod kamong mohatag, dawaton sa Dios ang inyong gasa pinasikad nianang anaa kaninyo ug dili nianang wala diha kaninyo. 13- 14Dili ko tuyo nga kamo ang mag-antos sa kawad-on sa uban. Apan sanglit hamugaway man kamo niining panahona, makataronganon gayod nga tabangan ninyo kadtong nagkinahanglan. Unya kon kamo na usab ang magkinahanglan ug sila ang hamugaway, tabangan usab kamo nila. Sa ingon niana, adunay pagpakig-angay 15sumala sa giingon sa kasulatan, "Ang daghag nakuha wala masobrahi, ug ang diyutayg nakuha wala makulangi." 16Gipasalamatan namo ang Dios sa iyang paghatag kang Tito ug kadasig nga sama sa iyang gihatag kanamo aron pagtabang kaninyo! 17Dili lamang kay misugot siya sa among hangyo kondili tungod sa iyang kadasig sa pagtabang, mianha siya kaninyo sa kaugalingon niyang kabubut-on. 18Among gipauban kaniya ang usa ka igsoon nga tinamod kaayo sa mga iglesia tungod sa iyang pagwali sa ebanghelyo. 19Ug labot pa, gipili siya ug gitudlo sa mga iglesia sa pagpanaw uban kanamo samtang magpadayon kami niining pag-alagad diha sa gugma alang sa himaya sa Ginoo ug sa pagpakita nga kami buot gayod motabang. 20Nagmatngon gayod kami aron walay magmulo sa among pagdumala niining dako kaayong gasa. 21Maoy tuyo namo ang pagbuhat sa matarong dili lamang atubangan sa Ginoo kondili sa mga tawo usab. 22Busa gipauban namo kanila ang atong igsoon. Makadaghan na namo siya sulayi ug nakit-an nga madasigon siya sa daghang mga butang. Ug karon nga dako na kaayo ang pagsalig niya kaninyo, labi pa siyang madasigong motabang kaninyo. 23Mahitungod kang Tito, kauban ko siya sa pagtabang kaninyo ug ang kaigsoonan nga mikuyog kaniya mao ang mga pinadala sa mga iglesia ug nagpasidungog sila kang Cristo. 24Busa ipakita kanila ang inyong gugma aron ang tanang iglesia masayod niini ug makita nila nga husto kami sa among pagpasigarbo mahitungod kaninyo.


text: 1Ayaw kasab-i ang magulang kanimo kondili pakigsultihi siya sama ra nga siya imong amahan. Isipa nga imong igsoon ang mga lalaki nga manghod nimog panuigon. 2Ang mga babaye nga magulang nimo isipa nga imong inahan. Ang mga babaye nga manghod nimo isipa usab nga imong igsoon. Himoa kini sa bug-os nga kaputli. 3Tahora ang tinuod nga biyuda. 4Apan kon ang biyuda adunay mga anak o mga apo, kinahanglan makakat-on una sila sa pagtuman sa ilang diosnong katungdanan ngadto sa ilang kaugalingong banay. Sa ingon makabalos sila sa ilang mga ginikanan kay kini gikahimut-an sa Dios. 5Ang tinuod nga biyuda nga nag-inusara na ug wala nay kapaingnan, nagsalig sa Dios lamang ug nagpadayon sa pag-ampo ug sa pagpakitabang adlaw ug gabii. 6Apan ang biyuda nga mapatuyangon sa kahilayan patay na sa espiritu bisan tuod buhi pa siya sa lawas. 7Pahimangnoi sila niini aron walay makasaway kanila. 8Ang dili mag-atiman sa iyang mga paryenti labi na sa mga sakop sa iyang kaugalingong panimalay, nagsalikway sa iyang pagtuo ug mas daotan pa kay sa dili magtutuo. 9Ang malakip sa listahan sa mga biyuda mao kadtong nagpanuigon ug dili moubos sa 60 . Kinahanglan nga kausa lamang siya maminyo, 10ug kinahanglan nga naila siya sa iyang mga maayong buhat sama sa maayong pagmatuto sa iyang mga anak, pag-abiabi sa mga dumuduong diha sa iyang balay, paghugas sa mga tiil sa mga magtutuo, nagtabang niadtong nagkalisodlisod ug sa pagbuhat ug maayo sa tanang paagi. 11Apan ayaw isulat sa talaan ang mga batan-ong biyuda kay kon buot silang magminyo pag-usab tungod sa ilang lawasnong tinguha, magpahilayo sila kang Cristo. 12Sa ingon makasala sila tungod kay wala man nila tumana ang ilang unang saad kaniya. 13Makakat-on usab sila pag-usik-usik sa ilang panahon kay manumbalay na man sila. Apan labaw pang mangil-ad ang ilang pagpanglibak ug pagpanabi sa dili unta angay nilang isulti. 14Busa mas maayo pa nga magminyo pag-usab ang mga batan-ong biyuda ug unya manganak ug mag-atiman sa ilang mga panimalay. Niining paagiha, dili kahatagan ug higayon ang atong mga kaaway sa pagsultig daotan batok kanato. 15Kay may mga biyuda nga misimang na aron sa pagsunod kang Satanas. 16Apan kon ang usa ka babayeng magtutuo may mga paryenti nga mga biyuda, kinahanglan nga siya ang moatiman kanila ug dili magsalig sa iglesia. Sa ingon makaatiman ang iglesia sa mga biyuda nga wala nay kapaingnan. 17Ang mga pangulo sa iglesia nga maayong motuman sa ilang katungdanan angayng ilhon nga takos sa doble nga suhol labi na kadtong naghago gayod sa pagwali ug pagtudlo. 18Kay ang kasulatan nag-ingon, "Ayaw sampungi ang baba sa baka samtang maggiok kini sa trigo." Nag-ingon usab ang kasulatan, "Ang mamumuo angay gayod suholan." 19Ayaw tagda ang bisan unsang sumbong batok sa usa ka pangulo sa iglesia gawas kon pamatud-an kini sa duha o tulo ka saksi. 20Badlonga sa atubangan sa kadaghanan kadtong nagpadayon sa pagpakasala aron mahadlok ang uban. 21Sa atubangan sa Dios ug ni Cristo Jesus ug sa balaang mga anghel, giawhag ko ikaw sa pagtuman niining maong mga pahimangno sa walay pagpaburpabor kang bisan kinsa diha sa tanan mong buhaton. 22Ayaw ipandong pagdalidali ang imong mga kamot kang bisan kinsa alang sa buluhaton sa Ginoo. Ayaw pag-apil sa pagpakasala sa uban. Pagmaputli hinuon. 23Ayaw na pag-inom ug tubig lamang kondili inom usab ug diyutayng bino aron kahilisan ka pag-ayo kay kanunay ka ra bang masakit. 24Ang mga sala sa pipila ka mga tawo klaro kaayo bisan wala pay mireklamo batok kanila, samtang ang sala sa uban ulahi nang mahibaloan. 25Sa samang paagi, dali usab makita ang mga maayong binuhatan. Apan bisan pa gani ug dili kini makita dayon, dili kini magpabiling tinago.


text: 1Si Bel nagayukbo, si Nebo nagaduko; ang ilang mga dios-dios anaa sa ibabaw sa mga mananap, ug sa ibabaw sa kahayupan: ang mga butang nga inyong ginadaladala nangahimong usa ka lulan, usa ka kabug-at sa gikapuyan nga mananap. 2Sila nanagduko, sila nanagyukbo sa tingub; sila dili makalikay sa lulan, apan ang ilang kaugalingon nangahimong mga binihag. 3Patalinghug kanako, Oh balay ni Jacob, ug ang tanan nga salin sa balay sa Israel, kadtong akong nasapnay gikan sa ilang pagkatawo, kadtong naagakay gikan sa tagoangkan; 4Ug bisan hangtud sa kagulangon ako mao siya, ug bisan hangtud nga ang buhok maubanon ako mosagakay kaninyo: gibuhat ko na, ug akong pagasagakayon; oo, ako magadala, ug magaluwas. 5Sa kang kinsa man ninyo ipanigingonako, ug magahimo kanako nga sama, ug itanding ako, aron nga kami magakasama? 6Ingon sa nagausik sa bulawan gikan sa puntil, ug nagatimbang sa salapi sa timbangan, sila nagasuhol sa usa ka magsasalsal sa bulawan, ug siya nagahimo niini nga usa ka dios; sila nanaghapa, oo, sila nanagsimba. 7Ila kini nga ginapas-on sa abaga, ila kini nga ginadala, ug ginapahimutang sa iyang dapit, ug kini nagatindog; gikan sa iyang dapit kini dili balhinon: oo, ang tawo mosangpit niini apan dili kini makatubag, ni makaluwas kaniya gikan sa iyang kagul-anan. 8Hinumdumi kini, ug magpakita kamo ingon nga mga lalake; ipasantop kini pag-usab sa hunahuna, Oh kamong mga malapason. 9Hinumdumi ang unang mga butang sa karaan: kay ako mao ang Dios, ug wala nay lain; ako mao ang Dios, ug wala nay lain nga sama kanako; 10Nga nagpasundayag sa katapusan gikan sa sinugdan, ug gikan sa karaang mga panahon mga butang nga wala pa mahimo; nga nagaingon: Ang akong tambag magapadayon, ug himoon ko ang tanan ko nga kahimut-an; 11Nagatawag sa usa ka dumadagit nga langgam gikan sa silangan, ang tawo sa akong pagtambag gikan sa usa ka halayo nga yuta; oo, ako na nga gisulti, ako usab nga pagapahinaboon kini; ako nga gitinguha, ako usab nga pagahimoon. 12Patalinghug kanako, kamong matig-a ug kasingkasing, nga mga halayo gikan sa pagkamatarung: 13Ako nga ginadala sa haduol ang akong pagkamatarung, kini dili mahalayo, ug ang akong kaluwasan dili magalangan; ug ipahaluna ko ang kaluwasan diha sa Sion alang kang Israel nga akong himaya.


text:
Ang tanang mga misyonaryo, batan-on ug hamtong, nagserbisyo nga may bugtong paglaum nga mas mapaayo ang kinabuhi sa ubang tawo.
Akong mga kaigsoonan, among ipaabut among gugma ug timbaya nganha kaninyo. Nalipay kita sa pahibalo ni Presidente Thomas S. Monson kaganihang buntag, nga nag-usab sa minimum nga edad sa misyonaryo ngadto sa 18 alang sa lalaki ug 19 alang sa babaye. Pinaagi niini nga opsyon, daghang kabatan-onan ang makatagamtam sa mga panalangin sa misyon.
Duha ka tuig na ang milabay nagmatuod pag-usab karong buntaga, si Presidente Monson mipahayag “nga ang tanang takus, makahimo nga batan-ong lalaki kinahanglang mangandam sa pagmisyon. Ang misyonaryo nga pagserbisyo usa ka priesthood nga katungdanan—usa ka obligasyon nga gipaabut sa Ginoo nato kinsa nahatagan og daghang panalangin.”1 Mipasabut usab siya nga alang sa batan-ong mga sister, ang misyon usa ka opsyon dili responsibilidad. Ug pag-usab miimbitar siya og daghan pang hingkod nga mga magtiayon nga moserbisyo.
Ang pagpangandam og misyon importante. Ang misyon usa ka boluntaryong buhat sa pagserbisyo sa Dios ug sa katawhan. Ang mga misyonaryo mosuporta nianang pribelihiyo ginamit ang ilang personal nga tinigum. Ang mga ginikanan, pamilya, higala, ug tighatag sa General Missionary Fund makatabang. Ang tanang mga misyonaryo, batan-on ug hamtong, nagserbisyo nga may bugtong paglaum nga mas mapaayo ang kinabuhi sa ubang tawo.
Ang desisyon sa pagserbisyo og misyon makahulma sa espiritwal nga kapaingnan sa misyonaryo, sa iyang kapikas, ug sa ilang kaliwatan nga moabut. Ang tinguha sa pagserbisyo mao ang natural nga resulta sa pagkakabig, katakus, ug pagpangandam sa tawo.
Niining daghang naminaw karon, daghan ninyo ang dili miyembro sa Ang Simbahan ni Jesukristo sa mga Santos sa Ulahing mga Adlaw ug gamay ray nahibaloan bahin namo ug sa mga misyonaryo. Kamo naminaw tungod kay gusto ninyong mas mahibalo pa kabahin sa mga Mormon, ug sa gipangtudlo sa mga misyonaryo. Samtang kamo mas magkat-on kabahin namo, inyong makaplagan nga daghan kitag susama nga mga mithi. Moawhag kami kaninyo nga ipadayon ang maayo ug tinuod, ug tan-awa kon makadugang ba mi niini. Niining kalibutan nga puno sa mga hagit, kita kanunay nanginahanglan og tabang. Ang relihiyon, mahangturong dalan, ug among mga misyonaryo makatabang gyud niini.
Ang among batan-ong mga misyonaryo mihiklin sa ilang edukasyon, trabaho, dating, ug bisan unsa pang sagad nga buhaton sa mga young adult. Sulod sa 18 ngadto sa 24 ka bulan, temporaryo nila kining gibiyaan, tungod sa ilang bug-os nga tinguha sa pagserbisyo sa Ginoo.2 Ug pipila sa among mga misyonaryo miserbisyo nga edaran na. Nasayud ko nga ang ilang pamilya mapanalanginan. Sa among pamilya, walo karon ang full-time nga mga misyonaryo—tulo ka anak nga mga babaye, ilang bana, usa ka apo nga babaye ug usa ka apo nga lalaki.
Tingali uban ninyo matingala bahin sa ngalan nga Mormon. Angga kini namo. Kini dili ang tinuod namong ngalan, bisan tuod naila mi kaayo isip mga Mormon. Ang pulong gikan sa usa ka sagradong basahon nga naila nga Basahon ni Mormon.
Ang tinuod nga ngalan mao ang Simbahan ni Jesukristo sa mga Santos sa Ulahing mga Adlaw. Kini ang gipahiuli nga Simbahan ni Jesukristo. Samtang dinhi pa Siya sa kalibutan, Siya miorganisar sa Iyang Simbahan. Mitawag Siya og mga Apostoles, Seventies, ug uban pang lider kinsa Iyang gihatagan og priesthood sa paglihok alang sa Iyang ngalan.3 Pagkamatay ni Kristo ug sa Iyang mga Apostoles, giusab sa mga tawo ang mga ordinansa ug doktrina. Ang orihinal nga Simbahan ug priesthood nawala. Human sa Dark Ages, ug ubos sa direksyon sa Langitnong Amahan, gibalik ni Jesukristo ang Iyang Simbahan. Anaa na kini karon, gipahiuli, ug naglihok ubos sa Iyang balaanong giya.4
Kami nagsunod ni Ginoong Jesukristo ug nagtudlo kabahin Niya. Kami nasayud nga human sa Iyang mahimayaong pagbuntog sa kamatayon, ang nabanhaw nga Ginoo mipakita sa makadaghan sa Iyang mga disipulo. Siya mikaon uban nila. Siya milakaw uban nila. Sa wala pa Siya Mokayab ngadto sa Langit, sila Iyang gisugo sa “Pagpanglakaw … ug himoong tinun-an ang tanang kanasuran, sa pagpamautismo kanila sa ngalan sa Amahan, ug sa Anak, ug sa Espiritu Santo.”5 Ang mga Apostoles misunod niining sugo. Sila usab mitawag sa uban aron sa pagtabang nila sa pagtuman sa sugo sa Ginoo.
Karon, ubos sa direksyon sa modernong mga apostoles ug propeta, ang sama nga sugo gipatuman ngadto sa mga misyonaryo sa Ang Simbahan ni Jesukristo sa mga Santos sa Ulahing mga Adlaw. Kining mga misyonaryo nagserbisyo sa sobra sa 150 ka nasud. Isip representante ni Ginoong Jesukristo, sila naningkamot sa pagtuman niining balaanong sugo—gibag-o sa Ginoo Mismo sa atong panahon—sa pagdala sa kahingpitan sa ebanghelyo sa tibuok kalibutan ug sa pagpanalangin sa kinabuhi sa tanang tawo.6
Ang mga misyonaryo nga nag-edad og hapit na o lapas gamay sa 20 anyos o mga bata pa sa pamaagi sa kalibutan. Apan sila napanalanginan og mga gasa—sama sa gahum sa Espiritu Santo, gugma sa Dios, ug pagpamatuod sa kamatuoran—nga makahimo nila nga epektibong representante sa Ginoo. Ilang gipakigbahin ang maayong balita sa ebanghelyo nga makahatag og tinuod ug mahangturong kalipay niadtong mosunod sa ilang mensahe. Ug sa kasagaran, ila kining gibuhat sa nasud ug pinulongan nga bag-o ngadto kanila.
Ang mga misyonaryo naningkamot sa pagsunod ni Jesukristo sa pulong ug buhat. Sila nagsangyaw kabahin ni Jesukristo ug sa Iyang Pag-ula.7 Sila nagtudlo sa literal nga Pagpahiuli sa daang Simbahan ni Kristo pinaagi sa unang propeta sa Ginoo sa atong panahon, si Joseph Smith.
Tingali sa una kamo nakahimamat, o wala tagda, ang among mga misyonaryo. Akong panghinaut nga dili mo mahadlok nila apan magkat-on gikan kanila. Sila mahimong gipadala sa langit alang kaninyo.
Kana nahitabo ni Jerry, usa ka buotang Protestante nga ang edad anaa sa mga tunga-tungang 60, nagpuyo sa Mesa, Arizona. Ang iyang amahan usa ka ministro sa Baptist; ang iyang inahan usa ka ministro sa Methodist. Usa ka adlaw ang suod nga higala ni Jerry nga si Pricilla mipakigbahin kaniya sa sakit nga iyang nabati gumikan sa pagkamatay sa iyang masusu atol sa pagpanganak ug sa kapait sa pagdiborsyo. Nanlimbasog isip single mother, si Priscilla may upat ka anak—tulo ka babaye ug usa ka lalaki. Sa iyang pagpakigbahin ni Jerry, siya miangkon nga naghunahuna na siya nga maghikog. Uban sa tanang kusog ug gugma nga mahimo ni Jerry, siya naningkamot sa pagpasabut ni Priscilla nga may bili ang iyang kinabuhi. Iya siyang gidapit sa pagsimba, apan mipasabut si Priscilla nga dili na siya motuo sa Dios.
Wala masayud si Jerry sa angayng buhaton. Sa wala madugay, samtang namu-bo sa mga kahoy sa iyang nataran, kining tawo nga hugot og pagtuo nag-ampo sa Dios. Samtang siya nag-ampo, siya nakadungog og tingog, “Pahununga kanang mga lalaki nga nagbisekleta.” Si Jerry, ingon og naglibog, naghunahuna unsay pasabut niini. Samtang siya namalandong, siya mitan-aw sa karsada ug nakakita og duha ka batan-ong lalaki nga nakaputi ug nakakurbata nga nagbisekleta. Nahibulong niining “sulagma nga panghitabo,” siya mitan-aw kanila nga milabay. Dayon nakahunahuna sa sitwasyon siya misyagit, “Oy, kamo, palihug hunong! Kinahanglan kong makig-istorya ninyo!”
Naglibug apan mahinamon, ang batan-ong mga lalaki mihunong. Sa ilang pagduol, si Jerry nakabantay nga sila may mga name tag nga nagpaila kanila isip mga misyonaryo sa Ang Simbahan ni Jesukristo sa mga Santos sa Ulahing mga Adlaw. Si Jerry mitan-aw kanila ug miingon, “Katingad-an kini, apan nag-ampo ko ug nakadungog nga ‘pahununga kanang mga lalaki nga nagbisikleta.’ Mitan-aw ko sa karsada, ug anaa mo. Makatabang Ba Kamo?”
Ang mga misyonaryo mipahiyom ug miingon, “Oo, makatabang mi.”
Gipasabut ni Jerry ang iyang grabeng kabalaka ni Priscilla. Sa wala madugay ang mga misyonaryo nakighimamat ni Priscilla, sa iyang mga anak, ug ni Jerry. Sila naghisgut kabahin sa katuyoan sa kinabuhi ug sa mahangturong plano sa Dios alang kanila. Si Jerry, Priscilla, ug iyang mga anak mitubo sa pagtuo pinaagi sa tim-os nga pag-ampo, pagtuon sa Basahon ni Mormon, ug sa mahigugmaong pag-fellowship sa mga miyembro. Ang lig-on na nga pagtuo ni Jerry kang Jesukristo mas milig-on pa. Ang pagduha-duha ug paghunahuna ni Priscilla nga maghikog nahimong paglaum ug kalipay. Sila nabunyagan ug namiyembro sa gipahiuling Simbahan ni Kristo.8
Oo, ang mga misyonaryo makatabang sa daghang paagi. Pananglitan, pipila ninyo gustong mas makahibalo kabahin sa inyong katigulangan. Kamo nasayud sa ngalan sa inyong mga ginikanan ug upat ka apohan, apan nasayud ba mo sa walo ninyo ka apohan sa tuhod? Kahibalo ba mo sa ilang ngalan? Ganahan ba mong mas makahibalo kabahin nila? Pangutan-a ang mga misyonaryo! Makatabang sila ninyo!9 Sila may access sa dakong rekord sa family history sa Ang Simbahan ni Jesukristo sa mga Santos sa Ulahing mga Adlaw.
Pipila kaninyo mga miyembro apan sa karon wala magbuhat. Kamo nahigugma sa Ginoo ug kanunayng naghunahuna nga mobalik sa Iyang panon. Apan wala mo masayud unsaon sa pagsugod. Mosugyot ko nga pangutan-a ang mga misyonaryo!10 Makatabang sila ninyo! Sila usab makatabang pinaagi sa pagtudlo niadtong inyong gimahal. Kami ug ang mga misyonaryo nahigugma ninyo ug nagtinguha sa pagdala og balik sa kalipay ug kahayag sa ebanghelyo sa inyong kinabuhi.
Pipila ninyo tingali gustong masayud kon unsaon pagbuntog ang adiksyon o mas mapataas ang kinabuhi ug mas mamaayo ang panglawas. Pangutan-a ang mga misyonaryo! Makatabang sila kaninyo! Gawasnong mga pagtuon nagpakita nga, isip grupo, ang mga miyembro sa Ang Simbahan ni Jesukristo sa mga Santos sa Ulahing mga Adlaw mas himsog. Ang gidaghanon sa nangamatay [death rates] mao ang usa sa labing ubos ug mas taas ang ilang kinabuhi kaysa gi-report nga pagtuon sa bisan unsa nga grupo sulod sa taas nga panahon sa Estados Unidos.11
Pipila kaninyo mobati nga ang kinabuhi busy kaayo, apan diha sa inyong kasingkasing mobati mo og kahaw-ang, walay direksyon o katuyoan. Pangutan-a ang mga misyonaryo! Makatabang sila kaninyo! Sila makatabang ninyo nga mas masayud sa tinuod nga katuyoan sa kinabuhi—nganong naa mo dinhi sa kalibutan ug asa paingon human sa kamatayon. Kamo makakat-on kon sa unsang paagi ang gipahiuli nga ebanghelyo ni Jesukristo makapanalangin kaninyo labaw pa kay sa inyong gihunahuna karon.
Kon may problema mo sa inyong pamilya, pangutan-a ang mga misyonaryo! Makatabang sila kaninyo! Ang paglig-on sa kaminyoon ug pamilya mao ang labing mahinungdanon sa mga Santos sa Ulahing mga Adlaw. Ang pamilya mahimong magkauban sa kahangturan. Pangutan-a ang mga misyonaryo kon sa unsang paagi kini posible sa inyong pamilya.
Ang mga misyonaryo makatabang ninyo sa inyong tinguha nga mas makat-on pa. Ang espiritu sa tawo naghandum nga malamdagan. Bisan ang kamatuoran gikan sa scientific laboratory o gikan sa pagpadayag sa Dios, kita magtinguha niini! Ang himaya sa Dios sa pagkatinuod salabutan.12
Ang pagdugang sa pagkat-on naglakip sa kaayo sa espiritwal ug sa temporal. Kami naghatag og gibug-aton sa kaimportante sa pagsabut sa sagradong kasulatan. Usa ka bag-ohay lang nga gawasnong pagtuon mipakita nga ang mga Santos sa Ulahing mga Adlaw mao ang labing nahibalo sa Kristiyanismo ug Biblia.13 Kon gusto ninyong mas makasabut sa Biblia, sa Basahon ni Mormon, ug makaangkon og lapad nga panabut sa panag-igsoonay ug sa pagka-amahan sa Dios, pangutan-a ang mga misyonaryo! Makatabang sila kaninyo!
Daghan kaninyo may tinguha nga motabang sa mga nanginahanglan. Kay nagsunod mi ni Jesukristo, ang mga Santos sa Ulahing mga Adlaw gimandoan niining dili mapugngang tinguha.14 Bisan kinsa mahimong moapil namo sa pagtabang sa nanginahanglan ug mohupay sa mga biktima sa kalamidad bisan asa sa kalibutan. Kon ganahan mong moapil, pangutan-a ang mga misyonaryo! Makatabang sila kaninyo!
Ug kon gusto ninyong masayud sa kinabuhi human sa kamatayon, sa langit, sa plano sa Dios alang kaninyo; kon gusto pa ninyong mas masayud ni Ginoong Jesukristo, Iyang Pag-ula, ug Pagpahiuli sa Iyang Simbahan sama sa orihinal kining gitukod, pangutan-a ang mga misyonaryo! Makatabang sila kaninyo!
Nasayud ko ang Dios buhi. Si Jesus mao ang Kristo. Ang Iyang Simbahan napahiuli na. Matinguhaon akong nag-ampo nga ang Dios mopanalangin kaninyo ug sa tanang talagsaong mga misyonaryo. Sa pangalan ni Jesukristo, amen.
Show References
-
1. Thomas S. Monson, “Samtang Kita Nagkatigum Pag-usab,” Liahona, Nob. 2010, 5–6.
-
2. Tan-awa sa Doktrina ug mga Pakigsaad 4:3.
-
3. Tan-awa sa Mateo 10:1; Lucas 6:13; 10:1; Mga Taga-Efeso 4:11–12.
-
4. Tan-awa sa Doktrina ug mga Pakigsaad 1:30.
-
5. Mateo 28:19.
-
6. Tan-awa sa Doktrina ug mga Pakigsaad 68:8; 84:62; 112:28.
-
7. Tan-awa sa 1 Mga Taga-Corinto 2:2; 2 Nephi 25:26.
-
8. Personal nga pakighinabi ni W. Tracy Watson, kanhi presidente sa Arizona Mesa Mission.
-
9. Sa mga higayon nga akong gigamit ang hugpong sa mga pulong nga “pangutan-a ang mga misyonaryo” sa pagdapit, makapangutana usab mo sa usa ka higala kinsa miyembro sa Simbahan.
-
10. Ang aktibong mga paryente, higala, ug mga lider sa Simbahan malipay usab nga makatabang.
-
11. Tan-awa sa James E. Enstrom and Lester Breslow, “Lifestyle and Reduced Mortality among Active California Mormons, 1980–2004,” Preventive Medicine, vol. 46 (2008), 135.
-
12. Tan-awa sa Doktrina ug mga Pakigsaad 93:36.
-
13. Tan-awa sa U.S. Religious Knowledge Survey (Pew Forum on Religion and Public Life, Sept. 28, 2010), 7.
-
14. Tan-awa sa Ram Cnaan, Van Evans, and Daniel W. Curtis, Called to Serve: The Prosocial Behavior of Active Latter-day Saints (University of Pennsylvania School of Social Policy and Practice, 2012); “Mormon Volunteerism Highlighted in New Study” (Mar. 16, 2012), http://www.mormonnewsroom.org/article/mormon-volunteerism-report; Mormons in America: Certain in Their Beliefs, Uncertain of Their Place in Society (Pew Forum on Religion and Public Life, Ene. 12, 2012), 43; Robert D. Putnam and David E. Campbell, American Grace: How Religion Divides and Unites Us (2010), 444–54.


text: 1Nakita ko ang usa ka linukot nga basahon diha sa tuong kamot niadtong naglingkod sa trono; gisulatan kini sa sulod ug sa gawas ug gisilyohan ug pito ka silyo. 2Ug nakita ko ang usa ka gamhanang anghel nga nagsinggit, "Kinsa bay takos nga motangtang sa mga silyo ug mobukhad sa linukot nga basahon?" 3Apan walay bisan kinsa sa langit o sa yuta o sa ilalom sa yuta nga makabukhad sa linukot nga basahon o makakita sa sulod niini. 4Naghilak ako pag-ayo kay wala may nakaplagan nga takos sa pagbukhad sa basahon ug sa pagtan-aw sa sulod niini. 5Unya usa sa mga pangulo miingon kanako, "Ayaw paghilak kay ang Liyon sa banay ni Juda, ang gamhanang kaliwat ni David, midaog ug makatangtang siya sa pito ka silyo ug makabukhad sa linukot nga basahon." 6Unya nakita ko ang usa ka Nating Karnero nga nagtindog taliwala sa trono nga gilibotan sa upat ka buhing binuhat ug sa mga pangulo. Ang Nating Karnero daw miagig pagkamatay. May pito kini ka sungay ug pito ka mata nga mao ang pito ka espiritu sa Dios nga gipadala ngadto sa tibuok kalibotan. 7Miduol ang Nating Karnero ug gikuha niya ang linukot nga basahon gikan sa tuong kamot niadtong naglingkod sa trono. 8Sa dihang gihimo niya kini, ang upat ka buhing binuhat ug ang 24 ka pangulo nanghapa atubangan sa Nating Karnero. Ang matag-usa kanila may dalang alpa ug mga bulawang panaksan nga puno sa insenso nga mao ang pag-ampo sa katawhan sa Dios. 9Nag-awit sila ug bag-ong awit: "Takos ka sa pagkuha sa linukot nga basahon ug sa pagtangtang sa mga silyo niini. Kay gipatay ka ug pinaagi sa imong dugo gitubos mo ang katawhan alang sa Dios, gikan sa tanang banay, pinulongan, katawhan, ug kanasoran. 10Gihimo mo silang gingharian sa mga pari aron mag-alagad sa atong Dios; ug maghari sila sa kalibotan." 11Ug mitan-aw ako pag-usab ug nadungog ko ang liboan ka libong mga anghel! Nag-alirong sila sa trono uban sa upat ka buhing binuhat ug mga pangulo 12ug nag-awit sila sa makusog: "Ang Nating Karnero nga gipatay takos sa pagdawat sa gahom, sa bahandi, sa kaalam ug sa kusog, sa dungog, sa himaya ug sa pagdayeg!" 13Ug nadungog ko ang tanang binuhat didto sa langit, dinhi sa yuta ug sa ilalom sa yuta ug sa dagat—ang tanang binuhat sa tibuok kalibotan—ug nag-awit sila nga nag-ingon: "Alang kaniya nga naglingkod sa trono ug alang sa Nating Karnero, ang pagdayeg, dungog, himaya ug gahom, hangtod sa kahangtoran!" 14Ug mitubag ang upat ka buhing binuhat nga nag-ingon, "Amen!" Ug nanghapa ang mga pangulo ug misimba.


text:
Kini nga mga ordinansa ug mga pakigsaad sa priesthood naghatag og agianan ngadto sa kahingpitan sa mga panalangin nga gisaad kanato sa Dios, nga nahimong posible pinaagi sa Pag-ula sa Manluluwas.
Diha sa “Ang Pamilya: Usa ka Pamahayag ngadto sa Kalibutan,” ang Unang Kapangulohan ug Korum sa Napulog Duha ka mga Apostoles namahayag: “Ang tanan nga mga tawo—lalaki ug babaye—gilalang diha sa hitsura sa Dios. Ang matag usa hinigugmang espiritu nga anak nga lalaki o babaye sa langitnong mga ginikanan, ug, sa ingon, ang matag usa adunay mga kinaiya sa pagkadios ug kalagmitan nga mahimong usa ka dios.”1 Aron matuman kining kalagmitan nga mahimong dios, ang matag anak nga lalaki ug babaye sa Dios nagkinahanglan og mga ordinansa sa priesthood ug mga pakigsaad.
Nagkinahanglan kita og bunyag. Kon kita ipaunlod diha sa katubigan sa bunyag, nakigsaad kita nga modala sa ngalan ni Kristo diha kanato, kanunay nga maghinumdom Kaniya, maghupot sa Iyang mga sugo, ug magserbisyo Kaniya hangtud sa katapusan, nga unta kita sa kanunay makabaton sa Iyang Espiritu uban kanato.2
Kinahanglan nato ang gasa sa Espiritu Santo. Pinaagi niana nga ordinansa, maangkon nato ang kanunay nga pakig-uban sa Espiritu. Si Presidente Wilford Woodruff mitudlo: “Ang matag lalaki ug babaye nga nagpasakop sa simbahan sa Dios ug nabunyagan alang sa kapasayloan sa mga sala adunay katungod sa pagpadayag, may katungod sa Espiritu sa Dios, sa pagtabang kanila sa ilang mga paningkamot, sa pagtudlo sa ilang mga anak, sa pagtambag sa ilang mga anak ug niadtong gitawag nga maoy magdumala. Ang Espiritu Santo dili lang para sa mga lalaki, ni sa mga apostoles o sa mga propeta; alang kini sa tanang matinud-anong lalaki ug babaye, ug ngadto sa tanang bata kinsa adunay igong pangidaron nga modawat sa ebanghelyo ni Kristo.”3
Gikinahanglan nato ang pagdawat sa endowment sa templo. Miingon si Elder M. Russel Ballard: “Kon ang mga lalaki ug mga babaye motambong sa templo, sila tugahan sa samang gahum, nga pinaagi sa pagpasabut mao ang gahum sa priesthood. … Ang endowment sa tinuoray usa ka gasa nga gahum.”4
Gikinahanglan nato ang ordinansa sa sealing, nga naggiya ngadto sa kinabuhing dayon, “ang labing mahinungdanon sa tanan nga mga gasa sa Dios.”5 Kini nga ordinansa sa priesthood madawat lamang sa usa ka lalaki ug babaye nga mag-uban. Gitudlo ni Elder Russell M. Nelson, “Ang katungod sa priesthood gipahiuli aron ang mga pamilya mabugkos sa kahangturan.”6
Gikinahanglan nato ang oportunidad sa pagbag-o niini nga mga pakigsaad matag semana samtang kita nag-ambit sa sakrament. Ang mga propeta ug apostoles sa ulahing mga adlaw nagtudlo usab kanato nga kon kita takus nga moambit sa sakrament, wala lang nato bag-oha ang atong pakigsaad sa bunyag apan “tanang mga pakigsaad nga gisudlan uban sa Ginoo.”7
Kini nga mga ordinansa ug mga pakigsaad sa priesthood naghatag og agianan ngadto sa kahingpitan sa mga panalangin nga gisaad kanato sa Dios, nga nahimong posible pinaagi sa Pag-ula sa Manluluwas. Kini nagsangkap sa anak nga mga lalaki ug mga babaye sa Dios uban sa gahum, gahum sa Dios,8 ug naghatag kanato sa oportunidad sa pagdawat og kinabuhing dayon—sa pagbalik ngadto sa presensya sa Dios ug pagpuyo uban Kaniya diha sa Iyang mahangturong pamilya.
Bag-ohay lang akong mikuyog sa mga lider sa priesthood sa pagbisita og mga panimalay sa upat ka mga babaye sa Honduras. Kini nga mga sister ug ang ilang mga pamilya nanginahanglan og yawe ug awtoridad sa priesthood, mga ordinansa sa priesthood ug mga pakigsaad, ug gahum ug mga panalangin sa priesthood.
Gibisitahan namo ang usa ka minahal nga sister kinsa minyo ug may duha ka nindot nga mga anak. Matinud-anon ug aktibo siya sa Simbahan, ug nagtudlo siya sa iyang mga anak sa pagpili sa matarung. Gisuportahan siya sa iyang bana sa iyang kalihokan sa Simbahan, apan dili siya miyembro. Lig-on ang ilang pamilya, apan aron mas malig-on pa, nagkinahanglan sila og dugang nga mga panalangin sa priesthood. Gikinahanglan nila ang amahan nga modawat sa mga ordinansa sa bunyag ug sa gasa sa Espiritu Santo ug sa priesthood nga itugyan diha kaniya. Gikinahanglan nila ang gahum sa priesthood nga moabut pinaagi sa endowment ug sa sealing.
Ang among sunod nga gibisitahan mao ang panimalay sa duha ka walay bana nga mga sister, mga babaye nga dunay dakong pagtuo. Ang usa ka sister may anak nga lalaki nga nag-andam alang sa usa ka misyon. Ang lain nga sister gitambalan tungod sa kanser. Sa mga panahon sa walay kadasig ug sa walay paglaum, gihinumduman nila ang Pag-ula sa Manluluwas ug napuno sa hugot nga pagtuo ug paglaum. Gikinahanglan nila ang dugang nga mga panalangin ug gahum nga makuha pinaagi sa mga ordinansa sa templo. Giawhag namo sila sa pag-apil sa umaabut nga misyonaryo sa ilang panimalay sa pagpangandam sa pagdawat niadto nga mga ordinansa.
Ang among katapusang gibisitahan mao ang panimalay sa usa ka sister kansang bana bag-o lang namatay sa usa ka makalilisang nga hitabo. Usa ka bag-ong kinabig sa Simbahan, wala niya masabti nga siya makadawat sa iyang kaugalingong endowment ug ma-sealed ngadto sa iyang bana. Dihang amo siyang gitudloan nga kini nga mga panalangin makuha niya ug sa namatay niyang bana, napuno siya sa paglaum. Nahibalo nga pinaagi sa mga ordinansa ug mga pakigsaad sa templo ang iyang pamilya ma-sealed og dungan, siya may hugot nga pagtuo ug determinasyon sa pag-atubang sa mga pagsulay nga moabut.
Ang anak nga lalaki sa biyuda nag-andam nga modawat sa Aaronic Priesthood. Ang iyang ordinasyon mahimong dako nga panalangin nganha kaniya ug sa iyang pamilya. Sila aduna nay maghupot sa priesthood sa ilang panimalay.
Dihang nahimamat nako kining matinud-anong mga babaye sa Honduras, nakita ko nga sila naningkamot sa pagpabilin sa ilang mga pamilya nga aktibo diha sa ebanghelyo. Mapasalamaton sila sa mga miyembro sa ward nga masulundon sa pakigsaad kinsa mapinanggaong nagbantay kanila ug nagtabang og suporta sa ilang temporal ug espirituhanong mga panginahanglan. Bisan pa niana, matag usa niini nga mga sister adunay mga panginahanglan nga wala matubag sa hingpit.
Sa matag usa niining tulo ka mga panimalay nga among gibisitahan, usa ka maalamong lider sa priesthood nangutana sa matag sister kon siya nakadawat ba og panalangin sa priesthood. Sa kada higayon ang tubag wala. Ang matag sister nangayo ug nakadawat og panalangin sa priesthood nianang adlawa. Ang matag usa mihilak samtang siya mipasalamat alang sa kahupayan, direksyon, pag-awhag, ug inspirasyon nga nagagikan sa iyang Langitnong Amahan pinaagi sa takus nga naghupot sa priesthood.
Kini nga mga sister midasig kanako. Mipakita sila og balaang pagtahud alang sa Dios ug sa Iyang gahum ug awtoridad. Mapasalamaton usab ako alang sa mga lider sa priesthood kinsa mibisita niining mga panimalay uban kanako. Sa among pagbiya sa matag panimalay, nagsabut kami mahitungod sa pagtabang niini nga mga pamilya sa pagdawat sa mga ordinansa nga ilang gikinahanglan aron mouswag diha sa dalan sa pakigsaad ug sa paglig-on sa ilang mga panimalay.
Karon adunay dako nga panginahanglan alang sa mga lalaki ug mga babaye sa pag-ugmad og respeto alang sa usag usa isip mga anak sa Dios ug balaang pagtahud alang sa atong Amahan sa Langit ug sa Iyang priesthood—ang Iyang gahum ug awtoridad.
Siya adunay plano alang kanato, ug kon atong gamiton ang atong hugot nga pagtuo ug pagsalig sa Iyang plano, ang atong balaang pagtahud alang Kaniya ug alang sa Iyang gahum ug awtoridad sa priesthood malig-on.
Diha sa tibuok kalibutan nga pagbansay sa pagpangulo kabahin sa Pagpalig-on sa Pamilya ug sa Simbahan pinaagi sa Priesthood, kita gitudloan nga ang mga sister kinsa walay naghupot sa priesthood sa ilang panimalay dili kinahanglang mobati nga nag-inusara. Sila napanalanginan ug nalig-on pinaagi sa mga ordinansa nga ilang nadawat ug sa mga pakigsaad nga ilang gituman. Dili sila kinahanglan nga mag-ukon-ukon sa paghangyo kon gikinahanglan ang tabang. Gitudlo ni Elder M. Russell Ballard nga ang matag babaye diha sa Simbahan kinahanglan nga mahibalo nga siya may bishop, presidente sa elders quorum, home teacher, ug ubang takus nga naghupot sa priesthood kinsa iyang kasaligan sa pag-anha sa iyang panimalay ug pagtabang kaniya ug, dugang pa ni Sister Rosemary M. Wixom, “paghatag og panalangin.”9
Gitudlo usab ni Elder Ballard: “Ang atong Amahan sa Langit manggihatagon sa Iyang gahum. Ang tanang mga lalaki ug mga babaye makagamit niini nga gahum alang sa tabang diha sa atong kaugalingong kinabuhi. Ang tanan kinsa mihimo og sagradong mga pakigsaad sa Ginoo ug kinsa mitahud niadto nga mga pakigsaad mahimong makadawat og personal nga pagpadayag, mapanalanginan sa pagpangalagad sa mga anghel, [ug] sa pagpakigsulti sa Dios.”10
Nagkinahanglan kita sa usag usa. Ang anak nga mga lalaki sa Dios nagkinahanglan sa anak nga mga babaye sa Dios, ug ang anak nga mga babaye sa Dios nagkinahanglan sa anak nga mga lalaki sa Dios.
Lainlain ang atong mga gasa ug mga kalig-on. Ang Unang mga Taga-Corinto kapitulo 12 nagpasabut og maayo sa panginahanglan alang sa anak nga mga lalaki ug mga babaye sa Dios, matag usa nato, sa pagtuman sa atong indibidwal nga mga tahas ug mga responsibilidad sumala sa plano sa Ginoo, aron ang tanan makaangkon og kaayohan.11
Anak nga mga lalaki sa Dios, nakaila ba kamo kon kinsa kamo? Nahibalo ba kamo unsay anaa kaninyo? Takus ba kamo sa paggamit sa priesthood ug pagdawat sa gahum ug mga panalangin sa priesthood? Gidawat ba ninyo ang inyong mga tahas ug mga responsibilidad sa paglig-on sa panimalay isip mga amahan, apohang mga lalaki, anak nga mga lalaki, igsoong mga lalaki, ug mga uyoan? Nagpakita ba kamo og respeto alang sa mga babaye, pagkababaye, ug pagkainahan?
Anak nga mga babaye sa Dios, nakaila ba kita kon kinsa kita? Nahibalo ba kita unsay anaa kanato? Takus ba kita sa pagdawat sa gahum ug mga panalangin sa priesthood? Gidawat ba nato ang mga gasa nga gihatag kanato uban ang pasalamat, kahimuot, ug dignidad? Gidawat ba nato ang atong mga tahas ug mga responsibilidad sa paglig-on sa panimalay isip mga inahan, apohang mga babaye, anak nga mga babaye, igsoong mga babaye, ug mga iyaan? Nagpakita ba kita og respeto alang sa mga lalaki, pagkalalaki, ug pagkaamahan?
Isip mga anak sa pakigsaad, kita ba adunay hugot nga pagtuo sa atong Langitnong Amahan ug sa Iyang mahangturong plano alang kanato? Kita ba adunay hugot nga pagtuo diha ni Jesukristo ug sa Iyang Pag-ula? Kita ba nagtuo nga kita dunay kinaiya sa pagkadiosnon ug kalagmitan nga mahimong usa ka dios? Ug sa atong pagpaningkamot nga mahimong usa ka dios ug makadawat sa tanan nga iya sa Amahan,12 nakasabut ba kita sa kaimportante sa pagdawat sa mga ordinansa sa priesthood ug paghimo, pagtuman, ug pagbag-o sa atong mga pakigsaad uban sa Ginoo?
Minahal kita nga mga anak sa langitnong mga ginikanan, nga adunay kinaiya sa pagkadios ug kalagmitan nga mahimong dios. Ang atong Manluluwas, si Jesukristo, nagmahal pag-ayo nato nga gihatag ang Iyang kinabuhi alang nato. Ang Iyang Pag-ula naghatag nato og paagi nga mouswag diha sa dalan padulong sa atong langitnong panimalay, pinaagi sa sagrado nga mga ordinansa ug mga pakigsaad sa priesthood.
Kining mga ordinansa ug mga pakigsaad sa priesthood gipahiuli dinhi sa kalibutan pinaagi ni Propeta Joseph Smith, ug karon si Presidente Thomas S. Monson naghupot sa tanang mga yawe sa priesthood dinhi sa kalibutan.
Si Elder D. Todd Christofferson mitudlo: “Sa Ang Simbahan ni Jesukristo sa mga Santos sa Ulahing mga Adlaw makita ang katungod sa priesthood aron sa pagdumala sa mga ordinansa diin kita makasulod ngadto sa mabugkusong mga pakigsaad uban sa atong Langitnong Amahan diha sa pangalan sa Iyang Balaang Anak. … Ang Dios motuman sa Iyang mga saad nganha kaninyo samtang kamo motahud sa inyong mga pakigsaad ngadto Kaniya.”13
Niini nga mga butang ako magpamatuod sa pangalan ni Jesukristo, amen.
Mostrar referencias
-
1. “Ang Pamilya: Usa ka Pamahayag ngadto sa Kalibutan,” Liahona, Nob. 2010, 129.
-
2. Tan-awa sa Moroni 4:3; 6:3.
-
3. Mga Pagtulun-an sa mga Presidente sa Simbahan: Wilford Woodruff (2004), 55.
-
4. M. Russell Ballard, “Let Us Think Straight” (Brigham Young University Education Week devotional, Ago. 20, 2013); speeches.byu.edu.
-
5. Doktrina ug mga Pakigsaad 14:7; tan-awa usab sa Doktrina ug mga Pakigsaad 131:1–4.
-
6. Russell M. Nelson, “Nag-amuma sa Kaminyoon,” Liahona, Mayo 2006, 37; o sa Mga Anak nga Babaye sa Akong Gingharian: Ang Kasaysayan ug Buhat sa Relief Society (2011), 160.
-
7. Delbert L. Stapley, sa Conference Report, Okt. 1965, 14; gikutlo sa L. Tom Perry, “Sa Atong Pagkalawat Karon sa Sakramento,” Liahona, Mayo 2006, 41; tan-awa usab sa Teachings of Gordon B. Hinckley (1997), 561; The Teachings of Spencer W. Kimball, ed. Edward L. Kimball (1982), 220.
-
8. Tan-awa sa Doktrina ug mga Pakigsaad 109:22.
-
9. Tan-awa sa M. Russell Ballard ug Rosemary M. Wixom, “Mga Panalangin sa Priesthood sa Matag Panimalay,” sa Pagpalig-on sa Pamilya ug sa Simbahan pinaagi sa Priesthood (worldwide leadership training, 2013); lds.org/broadcasts.
-
10. M. Russell Ballard, “Let Us Think Straight”; speeches.byu.edu.
-
11. Tan-awa usab sa Doktrina ug mga Pakigsaad 46:9, 12.
-
12. Tan-awa sa Doktrina ug mga Pakigsaad 84:38.
-
13. D.Todd Christofferson, “Ang Gahum sa mga Pakigsaad,” Liahona, Mayo 2009, 22.